
forme de Dialogue. 

BfinipriiDt sur la troialime édition 
(Paris. i.i5tii 



PARIS 
Isidore LISEVX, 5, 'Rjte 
l8j5 



m — - - ■» w- 




« Mais sus tout je te prie ne penser, ni 
» estimer de moy, que je sois celuy Pas- 
>y sevent qui ha escript contre monsieur 
» Liset^ Abbé de Sainct Victor, près Pa- 
ît ris : car s'a esté un nommé Théodore 
» Bè!j[ey de Bourgoigne, jadis prieur de 
» Lonjumeau : et celuy qui Vha corrigé, 
» s*a esté un nommé Pierre Viret, d'Orbe 
» en Savoy e,.. » 

Oh! non, cher ami Passevent, tu ne 
cours aucun risque d'être confondu avec 
l'auteur de /'Epistola Passavantii, avec « le 
nommé » Théodore de Bè^e, Tu ne pré- 
tends, sans doute, ni à sa finesse, ni à son 
éloquence : ce n'est pas toi qui aurais écrit 
les Épigrammes à Candide, ni l'Histoire 
des Églises Réformées ; mais, tel que tu 
es, tu me plais assesjf, bon gros moine moi- 
nani de moinerie, et si, après trois siècles, 
il m^ était possible de soulever ton masque 
(je veux dire ton capuchon), par Saint 
François! quelle face épanouie, quel œil 
rutilant, quelle bouche lippue et gour- 
mande tu me donnerais à admirer ! 

Comme tu as bien raison, d'ailleurs, de 

faire fi de ce nommé Théodore de Bèje^ et 
de ce nommé Pierre Viret ! Des gens in- 
quiets et 'brouillons, des Réformateurs 
trouble-fête, qui ne savent se poser nulle 
part ; qui pourraient vivre heureux dans 
leurs grasses abbayes « de Lonjumeau et 
d'ailleurs, d et qui abandonnent tout, prieu- 
rés, prébendes, bénéfices, pour s'en aller 
je ne sais où, à la recherche de l'absolu ! 
Toi, au moins, tu acceptes la vie comme 
elle vient ; tu es moine en France, tu au- 
rais été bon!j[e au Japon : il faut bien être 
quelque chose en ce bas-monde, et il est si 
commode de se laisser vivre, en traînant sa 
besace de château en château, et en buvant 
du meilleur, sous le bon soleil de Provence 
ou de Languedoc ! 

Aussi tu les arranges de la belle façon, 
ces prétendus Réformateurs; et quand, 
dans tes tournées journalières, tu rencon- 
tres l'ami Pasquin à la porte de son cou- 
vent, tu lui en contes de drôles sur la vie 
qu'ils mènent à Genève. J'avais ouï dire 
que ces fanatiques, un nommé Calvin entre 
autres, maigre et blême, exerçaient là-bas 
une intolérance de mœurs excessive : que 
l'adultère y était puni de mort : que l'a- 
mour lui-même, l'amour, ce droit de 
l'homme s'il en fut, y était persécuté sous 
le nom baroque de fornication. Ah! tu 

sais bien, toi, ce qui le rend si blême et si 
maigre^ ce Calvin! 

Eh bien, vrai, f aimerais à te croire, 
mon gros père Passevent ; f aimerais à me 
figurer Jean Calvin « encharbonnant la 
Charbonnière », et Théodore de Bè\e « le- 
vant de Huleu la belle Candide », et Ma- 
thurin Cordier, curé de Rouen, a allant à 
r Évangile avec trois nepveux et une niepce 
(les nepveux à ses frères) » : car pas plus 
que toi je ne suis rigoriste; une religion 
farouche n*est pas du tout mon fait, et je 
trouve peu de charmes à V Inquisition, 
qu*elle étouffe le coeur ou l'esprit, qu'elle 
soit Genevoise ou Romaine, que l'inquisi- 
teur s'appelle Calvin ou Dominique, 

I. L. 



Le Passevent Parisien, attribué par Du Verdier à 
Antoine Cathalan ou Catalan, Cordeïier Albigeois, et 
par d'autres à Artus Désiré, a joui d'une grande vogue 
parmi les Catholiques : il en a été fait la même année, 
i556, à Paris, Lyon et Toulouse, cinq éditions au moins 
(voir le Manuel de Brunet). Celle que nous avons sui- 
vie est la troisième, Paris, veufve Nicolas Buffet, 
i556, in-i6 ; elle n*est pas mentionnée par le Manuel, 
Il en existe à la Bibliothèque Nationale, inventaire 
D/21973, un exemplaire qui a appartenu au savant 
Huet, évêque d'Avranches, mais qui est malheureuse- 
ment Incomplet du dernier feuillet. La Bibliothèque de 
l'Arsenal en possède un autre, parfaitement conservé, 
dont nous avons dû la communication à l'obligeance de 
M. Paul I^croix, 

Lecteur Chrestien 



èlon le dire du sage 
Salomon, Toutes cho- 
ses ont leur temps ; par~ 
quqy est montré que 
l'homme faict aujourd'hui des cho- 
ses imperfaictes , lesquelles il para- 
chève le lendemain. Et à l'exemple 
de l'Apostre qui a escrit VEpistre 
aux Hébrieux sans y mettre son 

nofn propre, qui m'a contratnct de 
faire imprimer ce présent dia- 
logue, Jusqu'à la troisième fois , 
sans y mettre mon nom propre 
(jusque à quelque temps, et quand 
bon semblera à mes seigneurs et 
supérieurs), afin qu' il fust plustost 
mis en lumière au monde, pour di- 
vertir ceux qui maintiennent les Lu^ 
thériefis comme prêcheurs de vérité, 
comme plusieurs m'ont asseuré^ 
qu'ilipensoient ainsi estre. Et aussi 
pour riesmouvoir davaiitage les 
lieux voisins des ennemis de Dieu 
et de son Église à mutination contre 
ma personne (comme fay aperceu 
journellement par les lardons et 
plaquars public^), nyà sédition con- 
tre mon souverain Seigneur et Roy 
très^chrestien , cognoissant telles 
gens estre par trop promt\ à émo^ 
tion et vengence quasi pour rien, et 
estre en trop grand nombre parmy 



— X 



la Chrestienté, et cecy par V exces- 
sive liberté et relaxation de justice, 
qui est la cause principale que m* en 
suis désisté et déporté jusques à 
présent. Dont je remercie Dieu^ le 
créateur qui me délivre tous les 
jours de leurs meschantes entrepri- 
ses, faictes contre moy, par tel^ 
ennemis de Dieu et de son Église, 
afin de pouvoir désormais mettre 
la main à la plume^ et démonstrer 
à chacun (par les lieux que je récite 
à la fin duproème du présent dialo- 
gue) la vie de ces sismatiques et sé- 
ditieux, esire directement contraire 
à la sainte Escripture, laquelle il\ 
interprètent tout à leur avantage et 
liberté, et tout au contraire du bien 
et honneste vivre, induisant chacun 
à croire et tenir le mal estre bien, 
et le bien estre mal. Et d'avantage 
qu'il\ maintiennent (par leur ex- 
trême audace et arrogance) le dire 

des Saincti et bons personnages, 
comme follie et chose vaine, et le. 
leur comme vérité et parole divine : 
ce que ne firent jamais aucuns héré-^ 
tiques depuis la création du monde 
fusques à maintenant, qui font cinq 
mil', huict cens et vingt quatre ans : 
et de Ja nativité nostre Seigneur 
Jésuchrist, mil' cinq cens cinquante 
et six. Et qu'il soit crédible que 
depuis trente neuf ans en çà la vé- 
rité de la saincte Escriture soit esté 
révélée en VÉglise de Jésuchrist, 
par un apostat Martin Luther, et 
par autres pis que luy, et que toute 
la Chrestienté aie demeuré en ido- 
lâtrie jusques à leur advènement 
(comme ili disent estre), et quelle 
mérite estre maintenant réformée 
par tell réformateurs, desquel :{ 
(Lecteur Chrestienjje te raconte en 
partie leur vie en ce présent dialo- 
gue : et non du tout, ny pas la 

centième partie de leur énormite^, 
sinon de ce, qui m'a peu souvenir 
avoir veu de mes yeulx, et ouy de 
mes oreilles, et sceu des personna- 
ges que je récite à témoings,parreS'' 
pacede dixhuict mqys : sans jamais, 
pouvoir escrire un mot, sur peine de 
la vie, sinon seullement depuis 
vingt deux mois, ou environ, que je 
suis retourné en Chrestienté : sa- 
chant très-bien tout ce que teli ré^ 
formateurs sçavent faire à tous ceux 
qui leur contreviennent, et fusse 
bien le fil\ ou fille, à ses propres 
père ou mère. Et pour ce ceux du 
pays en sont bien saou^, et fâchés 
tant que rien plus, voiant tel^ vi- 
cieux et énormes les prêcher ordi- 
nairement, et les reprendre en pu- 
blic, quasi pour rien. Et si hardy 
de les oser regarder seullement ny 
parler de eux, sinon en les magni- 
fiant et louant, comme prêcheurs de 

vérité, car le propre et naturel de 
un Luthérien est, de despriser cha- 
cun, et estimer soy mesme, de cecy 
chacun enpeult porter tesmoignage, 
quelle obéissance tel^portent à leurs 
pères, mères^ supérieurs^ et à la 
saincte mère Église, et chacun 
d'eux, s estimant Docteur, et mieux 
entendre la saincte Escripture, et 
i celle sçavoir interpréter, plus que 
ne firent jamais les sainct^ Docteurs 
du temps passé, ny du présent. Et 
leur exécrable arrogance est bien 
monstrée, quand il^ ont prime la 
hardiesse de vouloir abattre le 
sainct Sacrement de V Autel, etpré^ 
deux corps de notre Seigneur Je" 
suchrist, qui a dit en baillant le 
pain à ses Apostres à sa dernière 
Cène : Prenez et mangez, cela est 
mon corps qui sera livré pour vous. 
Et ces audacieux dient que non, 
comme voulant dire que Jésuchrist 

b 

a ntenty, qui est parole insupor- 
table. Et je laisse maintenant pen- 
ser à chacun, et juger quel* estime 
il^ font du reste des Évangiles, 
s'il\ croient le verbe divin estre 
faict chair, veu que sainct Jean, qui 
nest que simple créature, le dit : 
ny aux commandemens, tant de 
VÉglise que des Princes, et des 
pères et mères. Dont je m'esmer- 
veille de la longue pacience de Dieu, 
qui ne noua abisme tous ensemble, 
veu que nous endurons en nostre 
présence tel crime de divine ma/esté, 
sans eslever notre voix, ny crier 
à Varme contre tel!{ blasphémateurs. 
Il se voit manifestement que leur 
doctrine estfauce et adultérée, peu 
qu'ils ne r osent desploier en public, 
ny la présenter à la touche jà ap- 
prouvée par plusieurs conciles, tant 
orientaux qu* occidentaux : qui re- 
dargue bien nostre pusillanimité et 

lascheté de cueur, qui se décline et 
fléchit plustost au mal qu'au bien, 
et au vice que à la vertu, aimant 
beaucoup mieux escouter gens de 
meschante vie^ que non les saincti 
Pères, qui ont vescu si vertueuse-' 
ment et si fidèlement travaillé, pour 
convertir les infidèles et payens à 
lafoy de Jésuchrist, tant par bonne 
doctrine que par bon exemple de vie. 
Et ces hérétiques font tout au con^ 
traire, induisant chacun à vivre en 
toute liberté et volupté effrénée, 
tant par leur doctrine, que par leur 
manière de vivre : qui est la cause 
principalle, que ceux qui sont de 
mauvaise vie, facillement adhèrent 
à eux, et les maintiennent et accep" 
tent comme prêcheurs de vérité. Et 
ceux qui remonstrent le bien et hon- 
neste vivre au monde, et qu'il faut 
restituer à l'autruy, et faire péni- 
tence, et imiter Jésuchrist et ses 

saincti Apostres et autres sainct:{ 
personnages : tel\ sont tenu^ d'eux 
comme séducteurs et abïiseurs de 
peuple, et appelles t2affars, ou d'au- 
très noms plus ihhonestes et exé-- 
arables, ce que tel^ réformateurs ne 
liront point en toutes les ^istres, 
ny actes Apostolicques, et ne trouve^ 
ront aussi en quelques histoires, que 
jamais les Apostres ou autres mar^ 
tirs usassent de telle forme et ma- 
nière de réformer : ne quil\ conver- 
tissent le monde par placquars , 
menasses de mort, mutinations , 
tant de jour que de nuict, et par 
tous autres moiens illicites, tant 
contre Dieu, que contre son Église, 
et contre toute l'obéissance des 
seigneurs : ne se souciant qued'estre 
les plus fors par quelque moien que 
se soit. Et pource je me tiens plus 
que assuré quincontinent que tel^ 
réformateurs Évangéliques, sçau^ 

ront mon nom, quil\ me persécute- 
ront en quelque moien que ce soit, 
soit à la vie, ou à l'honneur, comme 
il^ ont jà commencé, par r opinion 
quill ont seulement contre maper^ 
sonne, ne soy souciant que de mes^ 
dire et controuver, comme si par 
injures il:{ se vouldroietit justifier 
et dire estre justes : toutefois je 
dirqy bien qu'il y a différence et 
contrariété^ à soy dire et confesser 
estre pécheur, et demeurer sou^ 
l'obéissance de la saincte mère 
Église : et à soy séparer de la com- 
munion des Chrestiens et estre hé- 
réticque, et maintenir le vice estre 
vertu, et la vertu estre vice : comme 
faict telle canaille : ce qui me donne 
plus de fermeté à continuer, pour 
maintenir la querelle de Jésuchrist, 
et de son Église, jusques à la mort : 
moy recommandant aux prières de 
chacun, à prier Dieu pour moy, qui 

b, ' 

luy plaise me donner force, et bon 
cueur, comme à la bonne et saincte 
Judith pour trencher la testeàHolo* 
fernes, et mettre toute son armée en 
désarroy, etfuitte. Car je suis plus 
qu'assuré, que si teli réformateurs 
se sentoient les plus fort\ {qui jà 
n'adviennej, nous pourrions bien 
tost dire nostre In manus tuas, 
Domine, sans attendre d*eux pitié 
ny miséricorde. Et pour ce prions 
Dieu qui luy plaise tenir les Princes 
Chrestietisen bonne paix, à fin qu*ili 
puissent purger chacun son pats de 
tell hérétiques et sismatiques d'entre 
les Chrestiens. Et ce faisant Dieu 
sera glorifié et honnoré^ son Église 
sera purgée^ et tous les supérieurs 
seront obéis et redoutés comme il 
s'appartient, et ainsi que je prie 
estre à jamais : faict ce XXi de 
JuingM.D.LVL 




Passevent 



FAISANT SON PROÊME 




i les testes sans raison cher* 
chent se secourir les unes 
aux autres, chacune en leur 
espèce, que doit faire l'homme qui 
est faict et formé créature raison- 
nable : s'il voit quelque chose 7}ui 
soit en préjudice et danger contre 
son prochain, et mesmement des 
choses qui concernent la religion 
ou salut de conscience d'un cha- 

cun? Qui a esté la cause, que ne 
fay rescrit, mon ami Pasquin, de 
mes nouvelles, depuis mon départe- 
ment de Rome, ayant le vouloir de 
te venir parler bec à bec : si je 
n eusse esté empesché par ma longue 
pérégrination au pays de ceulx qui 
se disent vivre selon la reigle de la 
réformation Évangélique. Et pour 
mieux sçavoir leur vie, et conversa- 
tion domestique, et pour les pouvoir 
donner à congnoistre à un chascun au 
doigt, veu que tout le monde en est 
troublé, et plusieurs pays et royau- 
mes en sont ruine^, et beaucoup de 
simples et pauvres gens en sont 
bruslei, et des autres bannis, qui ne 
sçduroient donner raison pour quoy , 
sinon pour mieulx pouvoir vivre en 
leur liberté. Et je fasseure, que 
pas un seul de leurs vénérables 
prescheurs, et paillard^ de leur 
Église, ne voudroient seulement tou^ 

cher du doigt le feu pour maintenir 
leur doctrine et loy : ains en leurs 
banquet^, et après qu'ils sont soul^, 
Calvin, Farel, et Viret, qui sont 
les premiers de leur Église, s'en 
ntocquent et disent de ceux qui se 
font truster, qu'il\ sont comme les 
moutons, qui se jettent d'eux 
mesntes dedans la rivière, suyvant 
leurs compaignons, qui sont alle^ 
les premiers, et au devant. Si tu me 
veux prester audience (comme est 
ton ordinaire), je te diray le tout 
de ce que j'ay veu, et ouy de ces 
vénérables par l'espace de dixhuict 
mois, sans jamais faillir à une de 
leurs assemblées, pour mieux pou- 
voir cognoistre leur impudence et 
asseurée arrogance contre Dieu, et 
son Église : et le tout ay faict à 
l'exemple de la bonne et saincte Ju- 
dith, ayant Dieu seul pour mon se- 
crétaire, et conseiller. Mais sus 

tout je te prie ne penser, ny estimer 
de wqyj que je sois celuy Passevent 
qui ha escript contre monsieur 
Liset, Abbé de Sainct Victor , près 
Paris : car s^a esté un nommé 
Théodore Bèie^ de Bourgoigne, ja^ 
dis prieur de Lonjumeau : et celuy 
qui fha corrigé, s*a esté un nommé 
Pierre Viret, d'Orbe en Savojre, 
desquels tu oyras en ce présent livre 
leur vie, et des autres teli vénéra' 
blés personnages, qui ne cessent 
journellement de mesdire, et escrire 
contre le Pape, ïappellant Ante^ 
christ, et l'Empereur, et les Roys, 
et Princes chrestiens, les nomment 
bourreaux, tirans, et autres injures 
atroces : le tout en leurs sermons^ 
et en la présence de leurs seigneurs, 
sans en estre punis ny corrige^. Et 
si je vois que mon labeur te soit 
agréable et plaisant, je te promet:^ 
qu'avecques un simple comment, ou 

Bien des annotations sus la canoni-' 

que S. Jacques, et sus la première 

sainct Jehan, et sus run^ième de la 

première sainct Paul, aux Corin-^ 

thiens, et sus le vingt troisième 

sainct Matthieu, de mettre tous ces 

abominables, et détestables vi- 

pans sans Loy, en fin et 

ruine, avecques l'aide 

de Dieu auquel 

soit honneur 

et gloire. 

Amen, 



L'AucTEUR AUX Lecteurs 




ise^, Chrestiens, lise^ ce livre. 
Où vous votrre:{, sans disputer, 
La forme, et manière de vivre. 
Des bons prophètes de Luther. 
Pour bien confondre et confuter 
Tous ceux qui à Genève vont, 
Liseï les grans péche^ qu'ils font, 
En détestant leur pauvre vie, 
Et je vous monstreray s'ils sont 
Aussi gens de bien comme on crie. 

Passevent Parisien 



RESPONDANT A 



Tasquin T^main 




PASQUIN. 

u sois le bien retourné du voiage, à 
moy et à plusieurs autres désiré. Je 
pense et tiens pour asseuré que le 
mesme Dieu qui délivra la bonne 
Judith et son Eglise d'Israël par sa main : il 
t*ha assisté et délivré de plusieurs entreprinses, 
ou trahisons contre toy dressées par telz infi- 
delles, et ennemis à Dieu, et par conséquent 
aux hommes. 

PASSEVENT. 

Je voy bien que ton ancienneté et longue 
expérience te faict docte : concluant qu'un 
inàdelle à Dieu, et à ses loix, habonde en 
tous vices, tant énormes qu'ilz soient. 

PASQUIN. 

Tu veulx donc dire que telz Évangéliques 
sont énormes, et détestables en leur manière 
de vivre? Il me sembleroit qu'ilz eussent quel- 
que couverture d'honnesteté , et civilité : 
mesmement avecques les hostes, et estran- 
giers qui passent par leurs pals. 

PASSEVENT. 

Hz s'appellent tous frères, et sœurs entre 
eux : qui est tiltre pour tromper et décevoir 
chacun, si subtil qu'il soit. 

PASQUIN. 

Comment dis tu qu'ilz s'appellent tous 
frères, et sœurs, c'est donc comme à une re- 
ligion ? 

PASSEVENT. 

Voire, et bien bigarrée, car icelle est com- 
posée de toutes les sortes des religions de 
Chrestienté. 

PASQUIN. 

Et j'avois entendu dire, que tous estoient 
mariez, et par conséquent d'une religion. Je 
ne sçay pas si tu veulx dire de plusieurs re- 
ligions, en façon d'abillemens, ou autrement. 

PASSEVENT. 

Il est bien vray, qu'en mariage chacun ha 
une femme publiquement : mais en secret. 

qui en peult avoir, qu'il en preigne. Et tou- 
chant les habillemens, les prédicans, ou ceux 
qui y prétendent, ilz sont vestus comme noz 
procureurs et advocatz, sauf le bonnet quarré, 
et telz sont tenuz, et estimez pour PÉglise, 
et tous les autres sont vestus comme noz 
marchans, et estimez ainsi que laicz. 

PASQUIN. 

Et comment doncques fais tu telle compo- 
sition de toutes sortes de religions ? dy le moy 
tout au long, je te prie. 

PASSEVENT. 

C'est, que chacun tient les coustumes et 
gestes de vivre accoustumées : les prestres, 
comme prestres, les moines, comme moines, 
les Jacopins, comme Jacopins, les Cordeliers, 
comme Cordeliers, et ainsi des autres. 

PASQUIN. 

Chacun donc £iict comme il avoit accous- 
tumé? c'est que les prestres disent leurs 
heures canoniques, et les Moines font leurs 
abstinences, et les Jacopins font leurs jeus- 
nes, et les Cordeliers ne portent point d'ar- 
gent, et ainsi de tous les autres ordres et relir 
gions? 

PASSEVENT. 

Nenny, nenny. Hz ne prient, ni ne jeusnent, 
ny ne font aucunes œuvres méritoires non 
plus que chiens et bestes enragées, mais di« 

sent et preschent que Jésuchrist a tout satis- 
faict pour nous, et qu'il est venu pour les 
pécheurs, et non pas pour les justes. 

PASQUIN. 

Et de quelle religion tiennent ilz le plus de 
leurs ordonnances et reigle? 

PASSEVENT. 

C'est de la religion des Cordeliers, car la 
pluspart d'eux ne portent point d'argent, 
pour en donner, et vont à pied par le pais 
pour ne rien despendre, et à fin de faire 
mieulx du pauvre, et la chatte mitte, et du 
bon frère mittou, devant ceulx qui leur de- 
mandent : les hommes qui ont estez religieux 
portent leurs robbes toutes d'un costé et sus 
une espaule, et les femmes qui ont estez non- 
nains, sont coiffées de mesnles. 

PASQUIN. 

Et les gros paillardz de leur Église, comme 
Calvin, Farel, et Viret, vont ilz à pied aussi 
bien que les autres prédicans des villages? 

PASSEVENT. 

Il s'en fault beaucoup, car ilz vont à cheval 
dedans et dehors. 

PASQUIN. 

Comment cela? par la ville, comme prélats 
et grans seigneurs? 

PASSEVENT. 



Tu m'entends bien, et à demy mot : ce 
néantmoins je le te veux déclarer, c'est en 
chambre, et qui pis est aux despens d'autruy. \ 



PASQUIN. 



Je te prie, déclaire moy bien cest article, 
car beaucoup de gros personnages et gens 
d'estime tiennent propos d'eux de par deçà. 

PASSEVENT. 

Je vois bien, que tu veux user de leurs 
propos : car ilz ont accoustumé de respondre 
à ceulx qui les reprennent de quelque vice : 
Nous sommes jà congneu:ç long temps y a en 
l'Église. Et je te respons, que Ion parle bien 
d'un brigand, ou d'une putain publique, com- 
bien qu'ilz sont très bien congneuz et renom- 
mez parmy le monde. 

PASQUIN. 

Ne fais pas autre estime de Calvin, et de 
ses compaignons, que comme des brigans, ou 
putains publiques, d'entre les gens de bien ? 

PASSEVENT. 

Non : car un brigand faict le coup luy 
mesmes, mais cestuy cy, non seullement est 
brigand, mais faict brigander plusieurs asseu- 
rément, et sortir de leur foy, et de leur reli- 
gion, par ses escriptz et sermons et mauvais 

I. 

exemples : ce qu'un brigand, ny une putain, 
ne le font {^as faire. 

PASQUIN. 

Dy moy donc la vie d'un tel vénérable CaU 
vin, que tu appelles paillard de leur Église. 

PASSEVENT. 

Cest celuy en personne, qui ha tenue une 
Nonnain, qui est sortie de Fabbaie de Vieil- 
mur en Albigeois, l'espace de cinq ans hors 
de son logis, à deux escus le mois de pension 
de la bourse des pauvres de Genève, en telle 
pénitence qu'elle vint tous les jours à son lo- 
gis pour luy faire son lict, ou bien pour ap- 
prendre sa leçon comment elle devroit porter 
la cToii et charge de mariage, et soy gouver- 
ner selon la loy des Évangéliques. 

PASQUIN. 

Je croy que tu te mocques, de me détenir 
tel propos de telz personnages d'estime. 

PASSEVENT. 

Mocquer? je t'asseure qu'ils ne se sont pas 
mocquez, car au cinquième an, madame la 
Nonnain se voyant grosse de cinq moys, et 
pour couvrir l'honneur de l'Église de Genève, 
et de son paillard : il a fallu que monsieur 
de Rocayrolz, jadis chanoine d'AIbi, et son 
fiancé ou mieulx favory en l'Abbaye, soit 
venu de son pals, et ait abandonnez ses bé- 

néfices, et dissimulée tousses parens* et amis 
d'aller à Romme^ pour venir à Genève, et 
obéir aux lettres de Calvin : «sus peine de 
perdre la vache, et le veau, jà de cinq mois 
engendré : ou d'estre accusé à son pais 
comme un Luthérien par Calvin, et ses tes- 
moings de mesmes. 

PASQUIN. 

Je te prie, raconte moy bien au long le 
mariage de monsieur de Rocairolz, jadis cha- 
noine d'Albi, maintenant coucu en herbe. 

PASSEVENT. 

Après que le Chanoine fiist arrivé à Ge- 
nève, soy dissimulant aller à Romme, comme 
dict est, et eust salué Calvin, tout inconti- 
nent fust renvoie à Lausanne dix lieues de 
là à Péglise de Viret, pour se faire dénoncer 
et publier trois dimenches, comme est la 
coustume, le fiancé de madame la Nonnain 
grosse, laquelle autant en faisoit en Genève. 
Et je te laisse penser comment Calvin répli- 
quoit en grande diligence la leçon à la dame 
Nonnain, veu qu'il n'avoit que quinze jours 
de terme, ou environ, pour accomplir sa vo- 
lupté effrénée. 

PASQUIN. 

Comment ? le vénérable Calvin se sépara il 
des nopces du pauvre Chanoine, qui estoit 
venu en si grande diligence? et de la dame 

Nonnain au paravant tant aymée, et pour te- 
nir son cas plus secret? 

PASSEVENT. 

Nanny : mais pour faire plus son cas à la 
descouverte, il accompagna la Nonnain à 
Lausanne, desguisé en coureur de poste : et 
passa à trois chevaux par Nyon et Morges, et 
arriva un jeudy au soir, et puis prescha le 
vendredy matin, ayant la robbe de Viret sur 
son doz, et après disner il se partit pour aller 
à Neufchastel, trouver Farel leur grand Apos- 
tre, pour lui conter comment tout estoit allé. 
Et ce pendant furent faictes les nopces entre 
le Chanoine et la Nonnain, qui portoit un 
chappeau de rosmarin en teste, comme une 
puceîle de Marolle, qui ne Ta pas gardée d'en- 
fanter un filz dedans quatre mois après ses 
nopces. Et ainsi fut menée depuis Téglise 
jusques à la maison du juge, son logis, par 
Viret et Vailler, les deux ministres de Lau- 
sanne. 

PASQUIN. 

Et puis Calvin abandonna il ainsi sa truie 
pleine, sans revoir si le Chanoine y auroit 
rien affolé, ny gasté? 

PASSEVENT. 

Je vois bien que telz propos te plaisent, et 
je t'asseure qu'à eulx les faictz leur plaisent 
plus, jusques à ce qu'ilz en sont tous mai- 
gres, blesmes et défaictz, tant que chacun de 

bon jugement diroit qu'ilz sortent de la fosse. 
Dont le pauvre menu peuple en est trompé et 
déçeu, pensant d'eux que ce soit par quelque 
austérité ou pénitence, laquelle ilz defi'endent 
de faict, et de doctrine, niant toutes bonnes 
œuvres. 

PASQUIN. 

Est ce la croix de Calvin, et de tous ses 
compaignons paillardz (à bon droict appeliez 
de leur Eglise, qu'ils portent si joyeusement 
en ce monde ? 

PASSEVENT. 

Appelles tu ce la croix ? ce qu'ilz font por- 
ter plustost à leurs femmes : qui est la cause 
que Calvin et ses compaignons sont mainte- 
nuz d'un tas de bannis pour leurs crimes, 
ou bien d'un tas d'apostatz des Religions, pour 
vivre plus en leur liberté charnelle, et en tous 
vices, comme en récitant la vie d'un chacun 
je te diray. 

PASQUIN. 

Je te prie, retourne au propos du mariage 
de madame la Nonnain, et comment tout alla 
après. 

PASSEVENT. 

Je t'ay jà dit que le Dimenche furent faites 
les nopces, et que Viret et son compaignon 
menèrent la Nonnain, et davantage ilz dis- 
nèrent aux nopces : et puis le vendredy en- 
suyvant, Calvin revint de Neufchastel, et 
prescha à Lausanne, et après disner passa par 

devant le logis de sa Nonnain habillée en da- 
moyselle, logée chez le juge, l'attendant pas- 
ser à la fenestre, tenant sa contenance en 
femme de bien : comme de ce faire Calvin 
l'avoit cinq ans apprinse aux dépens de la 
bourse des pauvres. Et ainsi Calvin, habillé 
en postillon, passa devant elle, luy disant à 
Dieu de la teste en bon frère mittou, Qt s'en 
retourna à Genève pour faire ses lamenta- 
tions avecques d'autres, et mesmement avec- 
ques la Charbonnière, et pour prescher le 
Dimenche ensuivant, comme bon paillard de 
leur Église. 

PASQUIN. 

Te souvienne que tu m'as dit que dedens 
quatre mois la femme du pauvre jenin mon- 
sieur le Chanoyne a enfanté : dy moy com- 
ment tout est allé et qui a esté le compaire? 

PASSEVENT. 

Madame la Nonnain ha fait un beau filz à 
monsieur le Chanoine dedens trois mois et 
demy : et le compaire c'a esté maistre Ray- 
mond, prédicant à Genève, et compagnon de 
Calvin en tous butins, et en quelque sorte 
que tu le vouldras prendre. 

PASQUIN, 

Je te prie, s'il n» te vient en desplaisir, dy 
moy un petit de leur manière de baptizer, et 
quel ordre ilz tiennent : s'ils ont parrain et 
marraine? 

PASSEVENT. 

Ne te souvient il point, de ce que j'ay dit au 
commencement et en mon Proëme, c'est que 
tu ayes patience jusques à ce que je com- 
mence les lieux là mentionnez ? par lesquelz 
toute leur forme de Religion s'en ira comme 
fumée, et de ce je t'asseure, qu'ilz en on 
belle peur. 

PASQUIN. 

Et dy moy donc touchant à leurs céré- 
monies extérieuses, pour mieux veoir et con- 
gnoistre leurs badinages et mocqueries de 
Dieu, et des sainctz sacremens de son Église. 

PASSEVENT. 

Apfiès le sermon, le prêcheur ou diacre du 
lieu tout de bout, teste descouverte, il récite 
quatre ou cinq oraisons jà ordonnées par 
Calvin et autres, chacun en son siège selon 
leur fantasie, contenant plus que nostre bap- 
tesme. Et combien qu'il y ait plusieurs en- 
fans, ilz ne dient qu'une fois Je vous baptise, 
et puis jettent de l'eaue leur plaine main, sus 
le visage des enfans, laquelle ilz ont prise de 
la main de la sage femme. Hz n'ont en leurs 
baptesmes qu'un Parrain, ou une Marraine, 
qui porte l'enfant tout au devant, et après 
vient la sage femme, qui porte une aiguière 
pleine d'eau, et une serviete pour sécher les 
mains au prédicant ou diacre. Et après sui- 
vent les hommes, et puis les femmes deux 

à deux, comme si un seul homme, ou une 
seule femme pouvoit engendrer, qui démons- 
tre bien leur sottise et ignorance de l'institution 
du Parrain et Marraine : et ains qui pis est, 
ilz ne se soucient point si leurs enfans meu- 
rent sans estre baptisés, qui te déclaire en 
peu de parolles quelz ilz sont au fondement 
de toute nostre Religion Chrestienne. Les uns. 
attendent le Dimenche, les autres seullement 
après les sermons, et des autres à trois heures 
de soir: qui démonstre bien leur division et 
discord ensemble, comme mieux au long je 
diray en la conclusion et fin du présent livre, 
où je monstreray la division qui est entre 
telz Évangéliques, et réformateurs du monde. 

PASQUIN. 

Je te prie, dy moy davantage, de quelz 
noms ilz ont accoustumé de nommer' leurs 
enfans ou filles, afin que je puisse cognoistre 
les enfans des Luthériens parmy les autres, 
par le moien des noms de leurs enfans. 

PASSEVENT. 

Les Luthériens appellent et nomment leurs 
enfans et filles des noms des sainctz per- 
sonnages qui furent devant Jésuchrist, et ce 
à fin d'abattre par tous moiens la mémoire 
des sainctz qui ont estes canonizés après nostre 
seigneur Jésuchrist, et desquelz la saincte 
mère Église faict solennité, et commémora- 
tion, et les tient pour sainctz et bien heureux 
en gloire : les uns les nomment Abraham, 

ou David, ou Jacob, ou Daniel, ou Isaye : les 
autres Samuel, ou Nephtalim, ou Judith, ou 
Rester, ou Rebeca, ou de quelque autre nom. 

PASQUIN. 

Je vois bien que ton dire est véritable, c'est 
que depuis qu'un est infidèle à sa Loy, à bon 
droict il sera infidèle et desloyal aux hommes, 
et je pense qu'en telz réformez Évangéliques 
tout vice y règne. Mais dy moy de la Char- 
bonnière, et de la bourse des pauvres de 
Genève. 

PASSEVENT. 

La Charbonnière est un jeune Nonnain le- 
vée de Milau en Rouergue, par un filz de la 
ville nommé Charbonnier : lequel, quand il 
fust arrivé dedans Genève, et ayant faict la 
court à Calvin, comme est de tous lacoustume, 
voyant Calvin que la Charbonnière seroit 
meilleure pour luy, que non pas pour le 
Charbonnier, tout incontinent pensa d'en faire 
séparation, disant au Charbonnier qu'il avoit 
séduite la pauvre fille, et qu'elle estoit de gros 
parens, le bravant et menassant du dangier 
de sa vie : et à la Charbonnière faisoit dire 
une autre chanson par maistre-Raimond, son 
compaignon au butin, qu'elle dist, que le 
Charbonnier l'avoit encharbonnée devant que 
l'espouser, et par tel moyen comme paillarde 
elle seroit séparée de son Charbonnier, comme 
luy mesme m'a conté, présent grand Jean, et 
Berthran, apothicaire, et puis remise au con- 

seil de Calvin, et de son Eglise, congrégation 
de paillards et bannis, seroit remariée : et 
cecy voyant le fin Charbonnier, s'en fuit à 
Lausanne avec sa Charbonnière, et là demeure 
jusques à maintenant faisant le mestier de 
mercerie. 

PASQUIN. 

O quel paillard de leur Église est ce Diable 
enragé de Calvin ! il veut tout calver et des- 
couvrir, sans avoir peur ny craincte, que la 
Charbonnière le macheurast, et le fist devenir 
tout noir. 

PASSEVENT. 

C'est celuy qui presche aux autres qu'il fault 
estre asseuré, et hardy, et ne fault rien crain- 
dre ny douter, et je fasseure qu'il est si har- 
dy, qu'il vint la quaresme de l'an mil cinq 
cens cinquante quatre, en une grosse ville de 
France, habillé en gentilhomme, à six ctievaux 
de poste, et ce pendant que j'estois en ma pé- 
régrination : et illec demeura deux jours et 
trois nuictz, selon que bon luy sembla, et ce 
pendant tout le jour les quatre avec honno- 
rable compagnie et riche, se pourmenoient 
par la ville, pour dogmatizer : et le soir le 
grand paillard Calvin sortoit pour aller là où 
bon luy sembloit soupper, et là trouvoit l'as- 
semblée des frères frapars, pour deviser com- 
ment se pourroit faire quelque mutination 
contre le prince, comme est leur coustume, 
ou quelque vollerie contre les pauvres enfans 
de Dieu, et Chrestiens, comme plusieurs dignes 

de foy le virent, ne pensant que ce fiist luy, 
qui cecy m'ont dict et maintenu. Du reste de 
sa vie, je m'en remetz à ce que ceux de Noyon 
en Picardie, en disent, que quand le bon 
sainct homme Calvin s'en alla de la Chres- 
tienté, il s'oublia du tout, sauf que de vendre 
tous ses bénéfices argent content. 

PASQUIN. 

C'est autant à dire que le plus asseuré et 
meschant de telz réformez Évangéliques, est 
le meilleur de tous, et tenu pour le plus homme 
de bien. 

PASSEVENT. 

Ouy bien, mais qu'il se garde de la justice 
criminelle, car c'est icelle qui les met sur la 
roue et au gibet. Et sans icelle, feroit aussi 
bon estre à plain midy au pals de telz Évan- 
géliques, comme dedens un bois avecques des 
brigands ou voleurs à l'heure de minuict. 

PASQUm. 

Et je pensois que leur sermon de tous les 
jours les instruict à bien vivre, et à faire bien 
les uns aux autres, comme je voy que noz 
putains et courtisannes publicques serrent 
leurs bordeaux la sepmaine peneuse, et font 
des aulmosnes, et pleurent leurs péchez, et au- 
cunes d'elles se battent, voire jusques à tomber 
par terre comme mortes parmy les rues de 
Romme, 

PASSEVENT. 



Leurs sermons ne leur servent, sinon pour 
appeller le Pape Antéchrist, et les Cardinaux 
cuisiniers, et les Prestres et Moines vermine 
et cafardz, et les Roys et Princes bourreaux 
et tyrans du Pape, et de l'Antéchrist : le tout 
en présence de leurs seigneurs sans en estre 
punis, ny moins reprins. Et tout le peuple est 
instruict à vivre en toute liberté de vie, sans 
aucunes œuvres. Et je te laisse penser quelle 
vie tient l'homme, qui est en sa liberté, et 
sans craincte ny de Dieu, ny des hommes. 

PASQUIN. 

Et tu m'as dit au paravant, qu'ilz ont une 
bourse pour les pauvres, de laquelle j'ay ouy 
dire qu'ilz marient des pauvres filles, et re- 
montent ceux qui par les fortunes de ce 
monde ont estez privez de leurs biens. 

PASSEVENT. 

Lon dit bien vray : que de loing pa!s grosse 
mensonge. Hz donnent bien à entendre aux 
gens du pays, qu'ilz l'ont ordonnée pour 
cela, mais je t'ay jà dict que tout se faict par 
le vouloir de Calvin, car ses frères et seurs 
en sont enrichiz, et aux autres, s'il leur est 
donné trois gros du pals, qui sont trois ca- 
rolus de monnoye de France, chacune sep- 
maine, c'est tout, et si c*est quelque pauvre 
personnage, combien qu'il soit homme de 

bien, s'il ne plaist à Calvin, il feult qu' 
abandonne le pays, ou bien il sera tenu de 
Calvin, et de tous ses compaignons comme 
excommunié et séparé d'eux, et de leur Église. 



PASQUIN. 

Et j'eusse pensé que les aulmosnes feussent 
estes faictes à tous indifférentement sans 
acceptation des personnes. 

PASSEVENT. 

Il s'en fault beaucoup, car si quelqu'un va 
de par de là, qu'il n'ait esté mis en prison 
pour leur Loy, entre nous, ce qu'ilz appellent 
souffrir pour la paroUe, ou bien qu'il soit 
banny de Chrestienté, car de prendre d'autres 
gens en leur compaignie, ce leur feroit un 
grand deshonneur, il ne faict rien, ou bien il 
fault que tel porte lettres à Calvin, des Lu- 
thériens du pays de là d'où il part, ce qu'ilz 
appellent tesmoignage des frères et de leur 
Eglise, car autrement il seroit tenu pour un 
papiste, et idolâtre, ou un espion, et ennemy 
de leur Loy, 

PASQUIN. 

Et comment fis tu en faisant ton entrée 
avecques telz Évangéliques, veu que tu dis 
qu'ilz ne reçoivent personne en leur compai- 
gnie, s'il n'est banny de la Chrestienté, ou 
qu'il ait esté mis en prison pour maintenir et 
défendre leur Loy, ce qu'ilz appellent soufifrir 

pour la parolle de Dieu, ou bien qu'il porte 
tesmoignage des frères Luthériens du lieu 
qu'il despart de la Chrestienté? Je te prie, 
récite moy tout au long le moyen que tu tins 
à fin que ny moy, ny autre ne puissions avoir 
quelque mauvaise, et meschante opinion de 
toy. 

PASSEVENT. 

Je te remercie, mon amy Pasquin, de ce 
que tu m'advertis d'une chose qui pourroit 
ofFencer plusieurs de moy. Le moyen que je 
tins pour t'en dire la pure vérité, tout incon- 
tinent que je fus arrivé; à Genève, et voiant 
que par tous moiens et en mesdisant, chacun 
cherchoit la ruine de la Chrestienté, et Église 
de Jesuchrist, souz le tiltre et espèce de réfor* 
mation, qui fut bien esbay ? ce fut moy, et 
après que l'un me laissoit, l'autre me repre- 
noit, pour sçavoir si je congnoissois quelques 
frères, de la congnoissancede la vérité Évang6- 
lique à Paris, au lieu d'où je venois : et moy 
estant bien nouveau en tel langage, lequel 
jamais je n'avois ouy parler, et craignant 
estre surprins par ma responce, me recom«* 
manday à Dieu: mon conducteur,' et seul se- 
crétaire, qui faict parler les muetz quand bon 
luy semble, par le vouloir duquel, je respondis 
que jamais je ne m'estois fié en personne, 
veu que la justice s'en faisoit si griefvement 
en France, qui estoit la cause et raison que 
je ne congnoissois pas un des frères. Et alors 
chascun me dict, que l'avois faict très-bien, et 
que Dieu m'avoit faict une singulière grâce. 

d'estre sorty ainsi de la Papisterie, et de Ta* 
bominable idolâtrie, mon honneur saulve, 
ce que bien peu d'eux pourroit ainsi dire : 
laquelle responce je continuois, à tous ceux 
qui après m'enquestoient. 

PASQUIN. 

Je te prie, dy moy sans plus dilaier, qui 
sont ceux qui fonssent, et baillent à telle 
bourse ? car j'ay entendu dire qu'il y a bien 
dedans Genève, huict mille chefz de maison, 
ou plus, sans ceux qui sont aux autres villes d'a- 
lentour, et n'est possible qu'en tel nombre il 
n'y ait beaucoup de pauvres gens meslez. 

PASSEVENT. 

Tu me demandes une chose que je désire- 
rois sçavoir pour monstrer telz aulmosniers, 
et en quoy ilz applicquent leurs biens : pour 
nourrir un tas de canaille, et parens de Calvin, 
Farel, Viret, et autres favoris, et de leur ligue, 
et telz envoient par tous costez de Chrestienté 
leurs espions et semeurs de leurs hérésies, 
avecques charge^ de livres tant contre la messe, 
que contre les sainctz Sacremens, mesmement 
en Provence, et Normandie, desquelz paîs Ge- 
nève, et tout à l'entour, en est remply, nom- 
mément d'un Noël, âlz de Rouen, menusîer, 
Robert, taneur, filz d'Edrux en Normandie, 
Viou et son gendre, merciers, Pierre Regnard, 
et un nommé Esperit, hoste à Genève, tenant 
pour enseigne l'orengier, tous deux Proven- 
ceaux, qui viennent plusieurs fois l'année 

pour prendre et desrober des églises, et ail- 
leurs, tant par leurs mains, que par autres, et 
pour porter ce que les pauvres abusez don- 
nent à leur bourse. Et puis celuy qui a mieux 
d'entre eux faicte la levée, est de Calvin, Viret, 
et des autres le bien venu, et festoie. 

PASQUIN. 

Et dy moy comment .ilz peuvent entrer aux 
villes de la Chrestienté, et porter leurs livres 
pour empoisonner la religion Chrestienne, 
sans estre pris et saisis de telle peste sur eux ? 

PASSEVENT. 

Aucuns, comme est esprit qui est le plus 
fîh et cauteleux, il vient avecques un asne 
chargé de deux paniers pleins de vieux dra- 
peaux, et parmy plusieurs livres de Calvin, 
Viret, et Bèze, qui sont les principaux composi- 
teurs entre telz Évangéliques ; des autres por- 
tent des besaces de vilageois pleines de livres, 
et quand ilz sont à deux ou trois lieues des 
villes de la Chrestienté, alors ilz les baillent 
à quelque pauvre paisant, en dissimulant estre 
lassés et foulés de leur chemin, et leur bail- 
lent dix ou douze soulz content de Targent 
qui ne leur couste guère à gaigner, leur pro- 
mettant le disner ou soupper, le voiage faict, 
à fin qu'ilz ayent plus de courage de bien 
servir les frères mittouars, et en dire du bien, 
combien que de droict pour porter telles be- 
saces, il ne leur fauldroit que quatre ou cinq 
soulz, et puis adressent telz messagiers aux 

logis des frères, qu'ilz ont en toutes les villes 
de la Chrestienté, et les bons frères viennent 
deux ou trois jours après, bien foulez sans 
rien porter, et des autres les mettent parmy 
leurs balles de marchandise, tant de draps, 
toiiles, tapisseries que autres choses, comme 
j'ay veu faire dedans Genève. Et si tu penses 
que je te die mensonge (mon amy Pasquin) 
je te lusse penser en toy mesme, que devien- 
nennt les livres que six imprimeurs, pour le 
moins, font dedans Genève à deux ou trois 
presses chascun, veu que telz livres ne se dis- 
tribuent point aux Âllemaignes, pource qu'ilz 
sont la pluspart en Françoys : par nécessité il 
fault qu'ilz les portent et distribuent par la 
Chrestienté, car chasque marchant cherche de 
vendre sa marchandise. 

PASQUIN. 

Et touchant de la bourse des pauvres, je 
pensois que telle bourse fust des biens quMlz 
ont prins des églises, tant du revenu, que des 
reliquères, et joyaux, ou autres omemens, car 
ilz ne sçavent dire autre chanson avecques 
Judas contre nous, sinon qu'il seroit mieux 
que tant de calice^ et omemens d'église, fus- 
sent distribuez aux pauvres. Et par ainsi je 
pense qu'ilz sont tous maintenant riches des 
biens et revenus des églises. 

PASSEVENT. 

Tu es bien déçeu, car les seigneurs ont tout 

happé, et les baillent et arrentent au plus en- 
chérissant. Et de cela en est fosché Calvin, et 
tous les autres ses compaignons paillards de 
leur Église, qu'ilz ont laissé perdre le revenu 
des Évesques, et des Chanoines, comme Cal- 
vin disoit un soir après bien boire en la mai- 
son de Viret à Lausanne, présent maistre 
Geoffroy, libraire, Dominique, brodeur, et au- 
tres, qui cecy m'ont dict : c Nous avons esté 
bien malheureux de laisser perdre au com- 
mencement nostre auctorité, et noz biens 
d'Église, et l'avons laissé prendre à ces bri- 
gands de seigneurs, et pour ce nous voions 
comment nous sommes estimez, et prisés des 
seigneurs, et du peuple, au regard des Éve^ 
ques etPrélatz delà Papisterie. » Et si bien ilz 
travaillent nuict et jour, et quasi le Dimen- 
che, ce néantmoins quand se vient au bout de 
l'année, tout y est court, qui démonstre bien 
rire de Dieu estre desploiée sur eux, et de 
cecy ceux du pals s'émerveillent fort, que 
tout y vient de jour en jour plus cher. 

PASQUIN. 

Et par quelle raison les seigneurs ont usur- 
pez les biens des légatz des trespassez, lesquelz 
avoient esté donnés aux églises et couvents, 
veu qu'ilz tiennent telz légiatz et donnations 
estre iniques et injustes? Il me semble qu'ilz 
les devroient retourner et rendre à leurs hé- 
ritiers, et prochains parens : et non point le 
retenir comme leur propre, et bien particu- 
lier. 

PASSEVENT. 

Tu vois évidentement que Calvin en est bien 
fâché, et tous ses compaignons, car ilz aime- 
roient mieux cela mettre sur leurs consciences, 
et de leurs parens, plustost que sur celles 
des seigneurs. Et c'est la cause principalle 
par laquelle Calvin, Farel, Viret, et tous 
leurs compaignons prédicans, sont maintenus 
des seigneurs en leurs meschancetés, crai- 
gnans s'ilz faisoient autrement, ou quelque 
chose contre eux, rendre le tout. Combien que 
cecy soit directement contre le commande- 
ment de Dieu, de ne prendre le bien d'au* 
truy, et le devoir de justice, et d'équité est 
de rendre à chacun, ce qui luy appartient. 

PASQUIN. 

Et dy moy donc dequoy ilz ont }me telle 
bourse pour nourrir tant de pauvres, ou bien 
que leur Loy et secte, qu*ilz disent Évangé- 
lique, ne soit establie et ordonnée sinon pour 
les riches, et pour ceux qui ont de quoy 
vivre seulement ? 

PASSEVENT. 

Hz commencent bien à tenir tel ordre, que 
qui n'en a, il est le fort mal venu, et bien 
desprisé, et tenu entre eux pis qu'un chien. 
Touchant des biens de la bourse, et de ceux 
qui les donnent, ce sont les riches Luthé- 
riens qui sont parmy le monde, qui desrobent 
aux pauvres Chrestiens, quatre vings, ou 

cent escuSy ou plus, pour en donner un à la 
bourse de Genève. Et avecques ce, ilz ont li- 
cence de Calvin, de jamais n'aller à la messe, 
ny soy confesser, ny jeusner, ni prier, ni 
aller en pellérinage, de manger chair tous les 
jours et estre désobéissans à toutes les or- 
donnances de rÉglise. Brief, ilz ont toute 
liberté de vivre sans aucune Loy, ny craincte 
de Dieu, et moins des hommes. 

PASQUIN. 

Et quelle raison ont ces abominables et 
détestables de vouloir defFendre et garder que 
l'on n'allé point à la messe, là où Dieu se 
communique à nous visible, soubz les espèces 
de pain, et de vin, et en chair, comme il 
promist à ses Âpostres en faisant sa saincte 
Cène, en leur donnant son corps à manger, 
qui devoit souffrir mort le jour suyvant, tant 
pour euxj que pour les fidelles, qui cecy dé- 
voient croire ? 

PASSEVENT. 

Combien que je t'aye dénié de ne vouloir 
parler en ce présent livre des saincts Sacre- 
ments: toutesfois j'en diray bien peu, pour- 
ce que le temps me presse, et veu-^ue l'abo- 
minable Viret, en ce mois d'Âoust dernier 
passé, en l'an mil cinq cens cinquante quatre, 
à faicte la Notomie de la messe, laquelle à 
ma volunté ne feust pas à présent en noz 
quartiers, et depar deçà, et en icelle il appelle 
le sainct Sacrement, une idole la plus détes- 
table qui feut jamais, qui est parolle de blas- 

phème. Et sa raison est, que ce n'est qu'un 
pain faict et cuict comme un autre, ayant son 
mesme goust qu'au paravant, et qu'il ne se 
sçait garder des vers, ny de corruption, non 
plus qu'une idole de bois, ou de pierre. 
Voilà les belles raisons que Pierre Viret, 
Farel, et Calvin, disent en leurs sermons, et 
escripts publiques, l'appellant par moquerie 
le Dieu des Papistes, et l'oblie , et à leur 
exemple les gaudisseurs, en allant aux privez, 
ilz disent : Allons à la messe, et d'autres la 
nommant l'appellent la vesse, et semblables 
détestations. 

PASQUIN. 

Mais que te semble il de telles raisons, que 
mettent tant de gens hors de l'Église, voire 
plusieurs que Ion pensoit et estimoit estre 
fidelles et bons Chrestiens ? 

PASSEVENT. 

Telles raisons et autres semblables, peuvent 
estre toutes abbatues par un insolube, lequel ny 
Calvin avecques son sçavoir, ny Viret avecques 
son éloquence, ni Farel avecques son zèle, ne 
pourront ny oseront nier: ny leur impudence 
ne sera point si effrontée, ne si détestable de 
nier, comme je pense : c'est que Jésuchrist ne 
soit esté vray Dieu, et vray homme tout en- 
semble. Ce néantmoins luy estant petit enfant, 
il a pleuré, et de plus d'aage, il a enduré chaud, 
froid, soif, faim , angoisse , et à la fin mort 
cruelle et ignominieuse, comme un autre 
homme, et simple créature. Aux Juifz s'a esté 

un scandale, disant : Si tu es Jilx de Dieu, 
descens de la Croix, et nous agirons à toy. 
Et aux Gentilz cecy a esté tenu pour foUie, 
disant : Le Dieu des Ckrestiens a esté crucifié 
comme un brigand, Ergo Calvin, et tous tes 
adérans et compaignons : conclues, que vous 
estes pis que les Juifz et inôdelles, et que ne 
furent jamais Hebion, ny Nicolas, du temps 
Sainct Jehan l'Évangéliste, ny Âxrius du 
temps de Sainct Augustin qui fust trois cens ans 
après : le diable t'a bien aveuglé, et tous ceux 
qui croient à ta fause doctrine, jà par les 
Templiers quatre cens ans a suscitée, et tout 
à un coup par feu abolie, et maintenant par 
toy et les tiens radressée : par laquelle con- 
clusion tu te coupperas la gueulle de toy 
mesme, si tu ne desprises la ^dialectique 
(comme à toy contraire), et ainsi que tu as 
accoustumé de faire journellement. 

PASQUIN. 

Je ne doubte point que veu qu'ilz nient le 
sainct Sacrement de Pautel, que leurs églises ne 
soient pis que des estables de pourceaux. Et 
pource je te prie, dy moy Testât de leurs égli- 
ses, et comment ilz se gouvernent en icelles. 

PASSEVENT. 

C'est tout un comme dedens un collège ou 
escolle, tout y est plain de bancz, et une chaire 
au milieu pour le prêcheur, et au devant dM- 
celle les bancz plus bas pour les femmes et 
petits enfans : et tout autour les plus haultz 

pour assoyr les hommes, sans différence des 
personnes: les verrines y sont jà toutes pres- 
que abbattues, et la pouldre y abonde jusques 
au col du pied, et bien espesse. 

PASQUm. 

Font-ilz là quelque prière ou oraison en com- 
mun, ou en particulier ? Et comment ilz font 
leurs oraisons, s'ilz ont quelques images du 
crucifix, de la vierge Marie, ou de quelque 
sainct : là où ils puissent dresser leur veue ? 

PASSEVENT. 

Tu demandes s'ilz prient en commun ou en 
particulier, non : mais tout incontinent qu'ilz 
sont entrez dedens Péglise, chacun prend garde 
de choisir place et s'assoir, comme dedens une 
escolle, et là attendant que le prêcheur soit en 
chaire. Et incontinent que le prêcheur se 
monstre, chacun se met à genoilx, sauf luy 
mesme qui est de bout en priant, teste descou* 
verte, à mains joinctes, et faict une oraison 
composée à sa fantasie, la concluant par le 
Pater noster, sans Ave Maria, le tout en Fran- 
çois, et le peuple tout bas respond : Ainsi 
soit'il. Et deux fois la sepmaine (aux villes 
seulement) devant le sermon ilz chantent un 
Psalme, ou une partie d'iceluy tous ensemble : 
hommes, femmes, filles, et enfans, tous assis. 
Et si quelqu'un faict prière quand il est entré 
dedens Téglise, il est monstre au doigt, et dé- 
mocqué, et tenu pour un Papiste et idolâtre. 
Tout autant s'il est accusé d'avoir des heures. 

ou chapeletz, ou images en sa maison, ou soy 
reposer quelque jour de feste, tel incontinent 
est appelle en Consistoire pour en estre puny. 

PASQUIN. 

Dis moy s'ilz font sermon en chacune église, 
car il m'a esté dit par gens dignes de foy, que 
les couvents et abbaye ont estes mis abas, et 
en ruine. Et que c'est qu'ilz ont fait des aorne- 
ments et images, qui estoient en icelles égli- 
ses? 

PASSEVENT. 

Hz font autant de cas des églises, que des 
autres bastimens, c'est bien assez qu'ilz aient 
pour le plus deux églises aux villes, et de 
toutes les autres ilz en font des estables, gre- 
niers, boucheries, ou autres choses plus viles. 
Et les images de bois ont esté mises au feu, 
et celles de pierres en édifices : et le demeu- 
rant ou elles sont égraffinées, ou sans teste. 
Et les édifices des églises s'en vont petit à pe- 
tit au bas, et en ruine, car ilz disent que l'É- 
glise de Dieu sont les fidèles : et pource si 
les murailles tombent toutes, l'une après 
l'autre, c'est tout un, pourveu que les Sei- 
gneurs tirent les revenuz, et que les pail- 
lards de leur Église soient paies de leurs pen- 
sions. 

PASQUIN. 

Tu m'as parlé que ceux qui sont accusez 
avoir des heures ou chapellets, ou des images 
en leurmaison,ilz sont appeliez en Consistoire, 

et je ne scay que c'est que Consistoire, ny 
pour quoy ilz Font ordonné, et qui sont les 
juges en iceluy. 

PASSBVBNT. 

Consistoire, c'est une justice tenue par le 
Bi^ly ou Chastelain, avecque deux bourgeoys 
de ville, et le ministre du lieu : pour punir 
ceux qui contreviennent à leurs ordonnances, 
tant en la ville que aux villages d'alentour. 
Ce que nous appelions la Court de l'Évesque, 
ou de son Officiai. 

PASQUIN. 

Je t'entens, c'est le lieu pour punir les pail- 
lardises, car j'ay entendu dire qu'ilz n'endu- 
rent point de bourdeaux ny autres vices sans 
correction, ou punition, et pource ils veulent 
que chascun soit marié. 

PASSEVENT. 

Je te prometz que tout ce qu'ilz font exté- 
rieurement et en apparence, ce n'est que pour 
tromper et abuser le monde, et entretenir 
telle justice, et ceux qui l'administrent. Car 
si bien tous sont mariez, les bourdeaux sont 
par les fossés de Genève, Lausanne, et autres 
villes, sans les putains qui sont par les ca- 
baretz, et maisons. Mesmement à Lausanne, 
la belle Marguerite de Lorraine, et la belle 
Magdelaine, femme du sonneur des cloches, et 
la belle Lingière de la mercerie, femme du 

peintre, qui se tient la plus secrète, et qui 
par saint Françoys, ne le fait qu'un à la fois. 

PASQUIN. 

Et comment ces vilaines tiennent il leur 
villennie si publiquement dedans les villes, 
sans estre reprinses, veu que tu me dis que 
ce qu'ilz font, est tout pour tromper le mon- 
de? 

PASSEVENT. 

Ne sçais tu pas, que à tout se treuve re- 
mède sauf qu'à la mort ? S'il te souvient de ce 
que je t'ay dit de Calvin en Genève : tout 
autant en faict Viret en Lausanne, c'est qu'il 
gouverne le haut et le bas : et se laisse mieux 
mener pour un disner ou soupper, que ne 
faict Calvin, qui fait plus du brave et tient 
mieux sa réputation. 

PASQUIN. 

Et dy moy un peu la vie de telles paillardes, 
si elles sont du pais, ou si elles sont venues 
là, pour prendre la réformation Évangelique, 
et de quel lieu elles sont parties : et première- 
ment de la belle Marguerite de Lorraine ? 

PASSEVENT. 

La belle Marguerite est venue de Metz, en 
Lorraine, de là où elle s*est séparée de son 
mary, bien riche, pour s'abandonner à un 
Capitaine François, qui l'a tenue en garnison 
en sa chambre neuf mois. Et voiant que son 



Parisien. 3i 

mari la fi&isoit chercher vifve ou morte, luy 
craignant sa peau, la ôst conduire par un petit 
laquaiz à Lausanne aux Évangéliques qui 
tout reçoivent (mesmement s'ilz sont riches), 
et là retrouva un orfèvre qui se dict son on- 
cle : là où elle tient son bordeau, bien riche» 
ment accoustrée, tant en robbes de an drap 
noir, escarlate, et violet, comme en demy- 
ceint d'argent de valeur de vingt cinq ou 
trente francz, et avec dix ou douze aneaux 
d*or garnis de pierrerie, à ses doigts : et les 
chausses violettes ou rouges bien tirées, avec- 
ques son mouchoirlabouré de soie noire, ou 
rouge, devant son museau, et son livre des 
Psalmes ou nouveau Testament bien dorez, 
dessouz son bra^, se va présenter tous les 
jours au sermon, et prend le lieu devant le 
prêcheur, le plus propre pour monstrer son 
visage bien fardé. Et puis le reste du temps à 
qui en veut pour son argent. Et si quelque bon 
personnage en parle à Viret, le grand paillard de 
l*Église de Lausanne, luy respond qu'elle a 
laissé son mary comme Papiste et idolâtre, 
pour venir à TÉvangile de Jésuchrist, qui 
est venu pour les pauvres pécheurs, et non 
pas pour les justes. Et je t'assure que si Viret 
n'y sentoit prouffit, bien tost la ville d'elle, et 
de ses compaignes en seroit nettoiée. 

PASQU». 

C'est autant à dire que qui veult vivre à son 
plaisir, il faut qu'il ait la grâce des pail- 
lards de leur Église, que tu appelles les vé- 

nérables prêcheurs. Voilà de merveilleux 
Évangéliques, qui souz le tiltre de gens de 
bien et de saincteté se séparent de nous, 
et nous tiennent pour idolâtres, et de leurs 
œuvres font pis que Diables ! Je te prie, 
briefvement dy moy leurs marques, par les- 
quelles je les puisse en tout cognoistreparmy 
tous autres, et moy garder d'eux comme d*une 
pofson et peste. 

PASSEVENT. 

Tu conclus très-bien, car qui a la bonne 
grâce des vénérables paillardz de leur Église, 
tel peult tout faire et sans craincte, combien 
détestable soit le crime, comme mieux en en- 
suivant tu ouyras des favoris et bien aimés 
des ministres : pource que telz sont tenuz 
pour frères et sœurs. Et si un n*est aimé des 
ministres (combien homme de bien il soit] il 
sera tenu comme un excommunié, et séparé 
de rÉglise de telz hypocrites, simulés en 
leurs parolles, jamais ne parlans que de Jésu- 
christ pour mieux tromper les simples, qui 
à eux croient. Telz sont efiarés, arogans, 
mocqueurs, menteurs, flateurs, mesdisans, 
mescroians, hardis à desnier, larrons, pail- 
lards, soubsonneux, et toujours à l'escoute. 
Brief abondans en tous vices : au demeurant 
les meilleurs gens du monde. Telles sont les 
marques que je te baille de telz Évangéliques, 
comme par moy et autres expérimentés j'ay 
sçeu. Et pleust à mon Dieu que j'eusse menty, 
et que telle vermine fust hors de dessus la 
terre, et de la compagnie des pauvres et 

simples brebis de Jésuchrist, lesquelles jour- 
nellement ilz ne cessent d'affronter et déce- 
voir. 

PASQUIN. 

La belle Magdaleine, et la belle Lingière, 
tiennent elles si grand estât, et réputation 
que tu in*as conté de la belle Marguerite de 
Lorraine ? 

PASSEVKNT. 

Nanni : car elles sont mariées et ont des en- 
fans, qui leur abat le crédit. Etpource la belle 
Magdaleine fiist trouvée sus le faict de dens 
leclochier de la grand église. Et la belle Lin- 
gière fust veue sortir de l'estable du brodeur, 
comme deux voisins dignes de foy virent par 
deux foys, et le brodeur faisoit semblant de 
froter son cheval à chauses avalées. Et du tout 
estant adverty Viret (comme grand paillard 
de leur Église) n'en fit conte, pource que ce 
sont des frères et sœurs bien asseurez en leur 
Loy, et seroient bien fâchez de changer: car 
pour cela le brodeur et la belle Lingière ont 
habandonné leur pals de Bourgoigne pour 
vivre et mourir en la liberté charnelle, qu'ilz 
appellent loy Évangélique. 

PASQUIN. 

Et dedans Genève ne s'y trouveroit il pas 
quelque bonne commaire aussi notable que 
celles icy? ou bien que Calvin soit si cruel 
qu'il met tous les paillardz à mort et à sac? 
Car on dit que incontinent que quelqu'un 

faict quelque faute en son mariage, que la 
teste lui est ostée de dessus les espaules sans 
rémission aucune : qui monstre Calvin estre 
bien sévère en sa réformation. i 

PASSEVENT. 

A fin de te dire la vérité, veu que tu es si 
curieux de sçavoir la vie de noz réfonnateurs, 
il fust trouvé une fois sans les autres, la 
sœur de Calvin en adultère avecques un des 
bourgeois de Genève, auquel par cecy (comme 
de sacrilège) luy fust trenchée la teste dessus 
ses épaules, et la sœur de Calvin est demeu- 
rée encore vivante, et sans punition, ny moins 
reprochée, entre les Évangéliques, et est tenue 
aussi femme de bien qui fust jamais : et qui 
diroit autrement, il feroit compaignie au 
pauvre bourgeois: ou bien Calvin se seroit 
privé de son authorité qui (comme grand 
paillard et son propre frère) luy a donné son 
absolution à peine et coulpe, comme luy faict 
à tous ses autres parens et amys. Et qui est 
autrement en Genève, ou là. veut demeurer, 
tel est séparé de leur Église et tenu pour 
excommunié à jamais, et persécuté à la mort 
par quelque moien que ce soit. 

PASQmN. 

Je ne m'esmerveille pas maintenant , veu 
que tu me les as si bien marquez : si Genève 
et tout le paJLs d'alentour a tant de bons gar- 
nimens : qui la plus part sont apostatz, ou 
bannis pour quelque mesfaict, ceux à bon 

droict pourront estre appeliez Tescume de la 
Chrestienté. 

PASSEVENT. 

Calvin, Farel, Viret, et les autres seroient 
bien fâchez d'en avoir des autres, car le bien 
et honeste vivre des autres, ce leur seroit 
grande honte et confusion. Comme je te veux 
conter par un faict dedens Lausanne, d'un 
maistre Jaques, menusier, et de nation Nor- 
man, que pource qu'il avoit travaillé de son 
mestier, pour Viret, Bèze, et autres paillards 
de leur Église : et estant mis en prison pour 
larron, soy recommandant à telle Église 
(contre toute ordonnance des Alemans; qui 
est que qui desrobe cinq soulz, soit pendu et 
estranglé) nonobstant fust délivré par la faveur 
de telz vénérables, qui n'ont pas moins mérité 
le gibet, ou le feu, que luy : comme mieux en 
oyant leur vie, pourras comprendre et juger. 

PASQUIN. 

Par plusieurs fois tu m'as tenu propos de 
Farel : dy moy s'il est si vénérable personnage 
que Calvin, et de quel lieu il est party, et en 
quel lieu il a posé son siège ? 

PASSEVENT. 

Et puis que tu désire sçavoir de quel lieu 
Farel est party, il est venu de Gad en Daul- 
phiné où il estoit Cordelier : c'est celuy qui a 
desvoié Genève, et plusieurs autres lieux de 
la Religion Chrestienne, et pource qu'il est un 

grand criard en chaire, et mesdisant du Pape 
et de tous les prélatz de l'Église, il est appelle 
de tous les Évangéliques, le père zélateur, et 
un autre sainct Pol. Iceluy a dressé son siège 
à Neufchastel près Bezançon, duquel dit 
Érasme au livre dixhuictième de ses épi très, 
escrivant au seigneur Lienard, officiai de Be- 
sançon^ quasi à la fin de l'épistre comme sen- 
suit: Habetis isthicinpropinquonovum Evan- 
geîistam Pharellum, quo nihil vidi unquam 
mendatius, viruîentius, aut seditiosius: qui 
desmonstre bien au doigt par ces troys pa- 
roles: menteur, venimeux, et séditieux, quel 
soit le personnage. 

* PASQUIN. 

Je te prie, récite moy sans plus dilaier, la 
vie du vénérable Viret, grand paillard de leur 
Église en Lausanne, et de son université nou- 
vellement fondée, en Théologie, et aux langues 
Hébraïque, Grecque et Latine : et quelz sont 
les processeurs en icelles, chascun en son de- 
gré, et ordre ? et ce faisant feras plaisir à plu- 
sieurs gens de bien, et d'honneur. 

PASSEVENT. 

Afin qu'il t'en souvienne mieux, tant d'eux 
que des autres, desquelz j'entens te réciter 
leur vie : voici leur Cathalogue : 

Pierre Viret, et Jacques Vailler, prêcheurs 
ou ministres. 

Le Beajto Conte, jadis prêcheur, et compai- 

gnon de Viret, et maintenant médecin, et 
seigneur de Metz en Savoye. 

Jehan Rubite, Théologien, ou lecteur de la 
Bible. 

Merlin, lecteur en Hébrieu. 

Théodore Bèze, lecteur en Grec. 

Eustace, lecteur es Arts, et maistre des 
douze. 

Mathurin Cordier, principal du collège des 
en fans. 

Arnauld de Chastelneuf Darri, Diacre ordi- 
naire. 

François Villaris, Diacre pour les pestilan- 
ciers. 

Barthélémy Causse, ministre de Lucen 
près Payerne. 

Claude, jadis curé d'Yvian, et maintenant 
ministre de grand court près Payerne. 

Thomas Malingre, de Paris, ministre d*Am- 
bonne. 

Joachim^ jadis ministre de Thonon. 

Et trois honnorables, qui vivent sans rien 
faire, Tespée au costé, en battant le pavé pas» 
Lausanne, nourris de la bourse des pauvres : 
qui ne servent que d'accuser ou tesmoigner tout 
ensemble, comme mieux en disant leur vie je 
te diray. Leur nom est : 

Achats Albiac, qui maintenant se faict nom- 
mer Seigneur du Plexi. 

Dominique Baulardet, brodeur. 

Et grand Jean Flamen, de Toullon en Pro- 
vence. 

PASQUIN. 

Je pensois que cecy fust tantost achevé, et 

tu ne fÎEds que commencer, ainsi que )e vois 
par ton Cathalogue. Leur Église est aornée 
de vénérables suppostz. Or donc, commence 
au premier, nommé Pierre Viret. 

PASSEVENT. 

Pierre Viret est un filz d'Orbe en Savoye, 
engendré de meschans parens, et de mauvaise 
renommée : luy a tant fait par ses menées et 
trahisons, que ce mois d'Aoust dernier passé, 
mil cinq cens cinquante quatre, en sa ville 
d'Orbe, par plus de voix ont renoncée la 
messe, et abbatu un Couvent de bonnes et bien 
reiglées Religieuses de saincte Clère, et les 
pauvres filles ont esté mises dehors à l'adven- 
ture, et en perdition de son costé. 

C'est celuy qui est estimé le plus éloquent 
et le plus (à mieux parler) bavard de toute 
leur secte. Et pour en dire ce qu'il en est, il 
est le plus médisant de tous, glorieux, et moc- 
queur : tant en ses escriptz, que sermons, et 
propos particulier, tant contre Dieu, que con-* 
tre son Église, et contre ceux qui le nour^ 
rissent. Et premièrement contre Dieu, je' le 
fay jà dit, parlant du sainct sacrement de l'Au- 
tel. Contre l'Église, il dit en chaire publicque, 
qu'en toutes les universités des Papistes il n'y 
a que des ignorans, qui ne nous sçavent res- 
'pondre, et je ne dis pas à un de nous, ains 
qui pis est, à un de noz jeunes escoliers : ce 
sont les argumens de Viret contre l'Église du 
Seigneur. Et contre ceux qui le nourrissent, 
il dit à ses amis et à moy mesme qu'il ne vou- 

droit jamais avoir aflbire à Berne avec ces 
barbares Alemans^qui peuvent mesdire de luy 
et d'autres, sans estre entenduz. Et s'ilz prou- 
voient quelqu'un (comme Seigneurs, et de leur 
puissance absolue) sans son élection et de ses 
compaignons: Viret dict tel estre entré par la 
fenestre. Iceluy a prins pour femme une 
veufve, comme s'ensuit : elle estant veufVe, et 
charge de deux ou trois petis enfans, et 
craignant ses beaux frères, print une bourse 
avecquescent francsdenostremonnoye,ettous 
ses anneaux et joyaux, et s'en alla trouver le 
vénérable Viret, qui ne fust pas négligens ny 
paresseux à la recevoir, la priant qu'il luy 
pleust le venir veoir souvent, luy présentant 
corps et biens, et que si elle venoit à son logis, 
elle auroit aussi bien sa leçon, qu'eust jamais 
la Nonnain de Calvin. Et cecy dura jusques à 
ce qu'elle eust besoing de son argent, et alors 
elle redemanda sa bourse au vénérable Viret, 
qui comme bien asseuré (selon la loy) la luy 
renia, et elle se voyant trompée de son amou- 
reux, et paillard de leur Église, auquel avoit . 
abandonné corps et biens, ôst la plaincte à 
ses parens, qui allèrent pour trouver le véné- 
rable Viret, qui le tout renia sans changer de 
couleur (qui est toujours blesme), concluant 
que si elle luy avoit rien, baillé c'estoit au nom 
de mariage, et ainsi furent faictes les nopces 
de luy, et sa putain: de cecyen tesmoignentle 
brodeur, et grand Jehan, ses secrétaires, et 
eux-mesmes disent qu'il en fist autant à un 
qui estoit allé à l'Évangile, portant une bourse 
de cent escus, après qu'il eust bien desrobé, 

entre nous (selon leur coustume), comme luy 
mesmes compta à Viret, qui de cecy après 
qu'il eust reçeu la bourse, Talla accuser à la 
justice, et après, en le menassant du gibet, luy 
disoit : Si la justice m'en demande, je diray 
la vérité de ce que j'en sçay, et cecy oyant le 
pauvre malheureux gaigna au pied, et sauva 
sa vie, et la bourse demoura es mains de Vi- 
ret, qui la print sus sa conscience. 

PASQUm. 

C'est un brave brigand, sans la craincte de 
justice, il sert de larron, de tesmoing, d'ac- 
cusateur, et qui plus est de prédicant: faîlloit 
il que ce pauvre malheureux craignist tant* 
Viret, seul tesmoing, si le tesmoignage des mi- 
nistres si n'est valide, qu'il en vaille deux? 

PASSEVENT. 

S'il te souvient, je f ay jà dict que les mi- 
nistres et prédicans sont cause que les Sei- 
gneurs tiennent tous les biens de l'Église, et 
que tous bannis, et gens de meschante 'vie, 
sont les bien venus et reçeuz entre eux, qui 
est la cause principale que telz vénérables 
paillards (et mieux brigans) sont supportez et 
tenus secretz en leurs vices, et pour gens de 
bien: et s'il faut accuser ou charger un homme 
ou femme de bien, ilz ont leurs accusateurs 
et tesmoings, et rapporteurs, qui pour une 
carrelure de ventre, ilz tesmoigneront tout ce 
^que ces vénérables vouldront, voire qui sont 
habilles en gentilzhon(xmes, et qui portent le 

velours, et sont estimez, de qui ne les con- 
gnoist, pour gens de bien. 

PASQUIN. 

Je vois bien que ceux qui y vont demoure^ 
ilz sont bien simples de soy desvoyer ainsi dé 
leurs biens, et amys, ou bien despourveu^ 
d'entendement de vouloir vivre, et demourer 
parmy telle canaille, en dangier de leur hon- 
neur, vie, et biens, et qui pis est de leurame, 
s'il est ainsi, comme je croy, que tu dis èstre 
véritable. 

PASSEVENT. 

Si tu es en doute que je ne te die la vérité, 
va le voir, ou y envoyé, et tu verras que je 
ne te dis pas la centiesme partie de leurs mes- 
chancetez, et pour mieux confirmer mon dire 
estre véritable, je te laisse penser combien de 
temps ceux d'Allemagne, ou d'Angleterre 
(qui avoieiit reçeu une telle réformation), 
s'ilz l'ont long temps gardée, ou bien s'ilz la 
voudroient de rechef reprendre, et qui plus 
est, demande à ceux de Salurre, ou de Fri- 
bourg, cantons des Suisses, et leur plus pro- 
chains voisins, s'ilz la veulent recevoir : ains 
qui pis est contre eux, ilz n'en veulent ouïr 
parler en leur conseil, sur peine de bannisse- 
ment et confiscation de tous leurs biens aux 
proposans. 

PASQUIN, 

Continue la vie du vénérable Viret, car je 
ne doute point, qu'en un tel vaisseau, tout 

vice n'y abonde^ quelque chose que loi> me 
die. 

PASSEVENT. 

Luy est estimé de tous les frères Évangé- 
liques sainct, et au pris pu comparaison de 
la yiç des, autres, et je tie laisse juger leur 
saincteté, si ce misérable, pour couvrir rhon* 
neu]> de son amy Bèze et compaignon au 
butin^ qui avoit engrossiç sa pauvre cham- 
brière, et Viret la fit enfanter k son logis, et 
perdre la créature sans baptesme, et quant et 
quant la renvoya hors de Lausanne, et illec 
Ait mariée, sans plus retourner à la ville, à fin 
de ne parler du faict, ou de donner occasion 
d'en parler aux gens. 

PASQUIN. 

Ô quel malheureux ! de faire perdre ainsi 
une créature sans baptesme, et estre homi- 
cide d'un pauvre innocent, ô quel prescheur 
voilà ! 

PASSEVENT. 

Combien que tel cas soit en soy pitoyable, 
ce néantmoins Viret ny ses compaignons n'en 
font point de cas, ains preschent et tiennent, 
que ce n'est rien si un enfant meurt sans 
baptesme. En quoy ilz nient le premier fon- 
dement de la Religion Chrestienne, et je te 
laisse maintenant penser si telle vermine fera 
conscience de tuer soit leur propre père, ou 
autres, de desrober, de faire fiiux tesmoignage, 
d'affronter, de voler, d'empoisonner, de pail« 

larder en quelque d^ré que ce soit, ou de 

faire une mutination et rébellion à ses sei- 
gneurs : brief faire quelque vice que ce soit, 
sans rien réserver. Iceluy un jour preschant la 
Samaritaine dict par exemple, que d'estoit entre 
les Juifz et les Samaritains : comme entre les 
Papistes et nous. Nous sommes comme les 
Juifz qui estoient les vrais adorateurs et peuple 
de Dieuy et les Papistes sont comme les Sama- 
ritainsy qui estoient Juifz et Gentilz, et un tas 
de bannis et apostatz : en quoy chacun de bon 
lugement cognoist que par tel exemple, luy 
mesmes se rompt la teste, et estre tout contre 
luy, et une autre fois dit, que si bien les 
prebstres et la messe retoiunoient à Lausanne, 
jamais ilz ne seroient en telle estime qu'au 
paravant, |veu que toute la jeunesse est jà 
corrompue, et par cela il confesse, que leur 
Loy corrompt la nostre, qui est la vraye et 
sans corruption, 

PASQUIN. 

Je vois bien que les pauvres malheureux ne 
sçavent par quel bout en prendre, ny com- 
mencer, et tout cecy Ion peult voir par leurs 
escriptz mesmes, par lesquelz ils nient les 
ordonnances des hommes, et ilz en font tous 
les jours de nouvelles, et plus que nous, les 
unes contraires aux autres, en quoy Ion voit 
leur inconstance, et volageté quotidienne. 

PASSEVENT. 

Ton jugement est plus que véritable, et 

pource il2 peAsent tous les moyens qu'il est 
possible pour se £Eiire riches, chacun de son 
costé, comme Viret et ses compaignons firent 
après la mort d'une, qui estoit femme en son 
vivant d'un maistre Dominique, ministre en 
la Conté de Montbéliald, et sœur d'un faiseur 
de paniers, auquel par son testament elle luy 
avoit laissé tous ses biens, vaillant soixante 
escus pour le moins, et luy estant adverty 
secrettement, par un nommé Lienard Camuset, 
de venir retirer ses biens jadis de sa sœur 
morte en Lausanne, et luy estant venu de 
vingt cinq lieues de là, trouva Viret et ses 
compaignons estre en possession du tout, et 
ainsi le pauvre homme s'en retourna les 
mains vuides, et sans rien hérité : le tout 
m'ont dict estre vray lesdictz frères Héretier, 
et Camuset. Par cecy tu vois la vie du véné- 
rable historien Viret qui a voulu en sa no- 
tomie de la messe, escrire la vie des Papes, 
et par icelle abatre la messe, soy s'oubliant 
de la sienne, comme énorme et détestable, et 
estant occupé tous les jours aux banquetz, 
tavernes, et cabaretz pour jaser et mesdire de 
tous les bons Chrestiens. 

PASQUIN. 

Je ne doute point, que quand quelque sim- 
ple et bon personnage est arrivé en telle 
compaignie d'Évangéliques, pensant que ce 
soit comme on luy a donné à entendre (comme 
faict le filz au père, la fille à la mère, et le 
frère au frère, et à la seur), et puis quand il 

▼oit tout le contraire, il vouldroit tout incon- 
tinent estre hors du monde, se voyant estre 
trompé et déçeu d'iceluy, duquel plus il se 
fioit en ce monde. 

PASSEVKNT. 

Je fasseure qu'il y en a plusieurs, que si 
ne craignoient estre punis de pardeçà, ou 
bien qu'ilz peussent eschapper de parmy ces 
voleurs à vie seure, ilz n'y demoureroient 
pas une heure, et au contraire ceux qui ont 
feict leur levée, plustost voudroient mourir 
pauvrement, et vivre en leur misère, que de 
retourner en Chrestienté : qui est la cause 
principale que les bons et simples endurent 
des meschans apostatz et bannis de toutes 
oppressions, et pour toute récompense, ilz 
sont preschez de Calvin, Farel, Viret, et 
autres semblables, d'avoir patience en tout, 
et par ainsi les simples et bons Chrestiens 
sont toujours dessoubz telz meschans. 

PASQUIN. 

Si je pouYOÎs sçavoir ta demeure, je te di- 
rois mon advis de cecy, et ce que j'en pense, 
et de plusieurs autres de tes articles. 

PA88EVENT. 

Si ma demeure estoit à toy cogneue, mon 
nom sefoit bien- tost annullé, veu que le vent 
est incapable, et mbn nom le passe : ergo, 
Pasquini as tu encores trouvé ton nez ? 

Je ne bouge de ma place pour le chercher : 
dj moy donc le reste du Cathalogue des véné- 
rables Évangéliques. 

PASSETENT. 

Vailler, le compaignon de Viret, il a esté 
prestre et maistre d'escoUe de Briançon en 
Daulphiné, et maintenant est ministre en 
Lausanne : il estoit si bon grammairien le 
temps passé, que maintenant il s'est tout 
oublié, car un jour en alléguant l'histoire 
de Zachée, sus la paroUe Quadruplum, il dit 
le double, et se voiant avoir hiliy, il se 
réabilla, et dit quatre fois le double, qu 
valent en bonne Arithmétique huict, en lieu 
de dire quatre fois autant. 

PASQUIN. 

Quel docteur en Théologie, s'il estoit pre- 
mièrement bon Grammairien, et puis Arism6- 
ticien! car s'il ne sçait mieux soubstraire, 
que multiplier, Viret son compaignon le trom- 
pera à chasque fois. 

PASSEVENT. 

De se garder d'estre trompé, il est tout 
aprins, et de tromper les autres, il en est le 
maistre: touchant d'estre Grammairien il est 
excusable, car il ne pa,rle plus Latin jà dix* 



Parisien. 4y 

huîct ans a^ qu'il est en l'Évangile^ et a fallu 
qu'il ait estudié après une vieille midrouille 
qu'il avait entretenue au paravant, et mainte- 
nant la tient comme sa paillarde, sans pou- 
voir monstrer, qu'il l'ait jamais espousée selon 
leurs ordonnances, à laquelle luy ou un autre 
a faict un enfieint, qui nourrit comme sien, de 
l'aage de quinze ans, ou environ, pour lequel 
enrichir il ne mange pas son soûl, mais tire 
de tous costez, et acquiert en tous endroictz, 
mesmement à la ville d'Aubonne où il a 
vignes, possessions, et maison à taverne à 
l'enseigne de la Grue : et par ainsi le pauvre 
homme, est beaucoup distraict de son estude, 
et par conséquent excusable, et d'avantage 
par l'occupation qu'il prend : quand il fault 
fiaire quelque menée et trahison contre quel- 
que bon et simple personnage, car l'avarice, 
trahison, et flatterie, luy sont plus propres 
que de prescher, car il semble mieux un badin 
en chaire, que un prédicant, sans nulle con- 
tenance, et moins de doctrine. 

PASQUIN. 

Et le Beato conte est-il si sainct pource 
que on l'appelle Beato, ou bien s'il c'est usurpé 
tel nom? ce néantmoins, veu qu'il a esté mi- 
nistre et prédicant, et maintenant est médecin, 
et seigneur de Metz en Savoye, racompte moy 
son histoire et sa saincteté. 

PASSEVSIfTi 

Il est aussi sainct que sod compaignon du 

temps passé \^ret. Le premier miracle digne 
de raconter, il print les tiltres et meilleures 
lettres du Duc de Savoye son maistre, et s'en 
fuict aux ÂUemagnes; et cependant qu'il le. 
servoit de secrétaire, il retiroit toutes les re- 
ceptes qu'il pouvoit happer tant de médecins, 
que des cirurgiens de son maistre qui luy ser- 
vent maintenant pour expérimenter sur cha- 
cun. 

PASQUIN. 

Est il possible que chacun peult estre mé- 
decin, ou d'autre mestier, sans estre approuvé 
et examiné de son art, ou vacation parmy telz 
Évangéliques? 

PASSEVENT. 

Voire, selon la liberté de noz Evangéliques, 
chacun peult faire tel mestier que luy plaist : 
car tous sont appeliez maistres, combien qu'ilz 
n'ayent jamais aprins mestier, et pource les 
marchandises y sont de mesme, car telle est 
la marchandise, quel est le maistre, bien dis- 
simulée et corrompue, comme l'expérience en 
porte le tesmoignage à ceux qui achètent 
d'eux. 

PASQUIN. 

Dy moy si le Beato conte a faict quelque 
chef d'oeuvre, en expérimentent ses receptes 
sus un chascun. 

PASSEVENT. 

Il les a très -bien expérimentées sur une 
pauvre damoiselle, qu'il avait ravie à un des 

gentilzhommes du Duc de Savoye son maistre, 
pour dire à Dieu, et pour s'enfuir à TÉvan- 
gile, qui tout reçoit, selon Calvin, Farel, Vi- 
ret, et les autres ses compaignons : et retrou- 
Tant après quelque temps, la veufve de feu 
seigneur de Metz en Savoye, à une lieue de 
Lausanne, luy estre plus propre, et pour cou- 
Trir l'honneur de la dame jà grosse de luy 
ou d'autre, de cinq ou six mois (ou je pense 
plus tost pour avoir son bien) il donna incon- 
tinent à la pauvre damoyselle une médecine 
purgative, qui luy purgea Tame du corps, en 
récompense d'avoir habandonné son Dieu, et 
son mary pour luy, et puis espousa la veufve 
de Metz, grosse d'une fÛle, laquelle du depuis 
n'en a pas porté d'autre, et ainsi est Seigneur 
de Metz en Savoye. 

PASQUOf. 

C'est un dangereux médecin, veu qu'il n'a 
point pardonné à celle qui avoit abandonné 
son propre mary, et s'estoit oubliée de son 
propre honneur pour l'amour de luy : celuy 
qui se fie à un tel médecin fait à la haste, 
monstre bien qu'il ne se soucie de soy mesme. 
Et comment a il abandonné ainsi l'ofiâce des 
prédicans, pour estre tel médecin, ou plutost 
empoisonneur et meurtrier de gens? 

PASSEVENT. 

Luy se voyant aymé des Dames de Lau- 
sanne, qui se faisoient malades pour estre 
confortées de luy comme ministre, et se crai- 

gnant de sa peau, jetta la Bible au femîer, 
pour contrefaire le médecin : cecy je le sçay 
par Barthélémy Causse, son grand secrétaire, 
et par grand Jean Flamen, son maistre d'hos- 
tel, et bien tost son gendre, ainsi qu'il dict, 
et sème par la ville de Lauzanne. 

PASQUIN. 

Si tel meschant Conte, estoit si homme de 
bien comme il s'est usurpé le nom, ou comme 
Ion voit les biens à Pentour de luy prospérer, 
qui de secrétaire, est devenu ministre ou pré- 
dicant, et de prédicant médecin, et de méde- 
cin Seigneur, je pense bien que tel vénérable 
soit de ceux là, qui veulent vivre et mourir 
en tel Évangile, et seroit bien marry de re- 
prendre la messe, et de se confesser, et faire 
restitution du bien d'autruy. 

PASSEVENT. 

Et pource il s'entretient avecques les Sei- 
gneurs de Berne, et les Bourgeois de Lau- 
sanne, à fin que s'il y avoit quelque change- 
ment (comme luy et ses compaignons crai- 
gnent), il soit maintenu et deffendu de ceux 
du pais, combien qu'il soit Provensal. Et 
voyant de sa nature timide et couard, cela le 
faict venir à cachettes ordinairement à Lau- 
sanne, et le plus secrettement qu'il peut, ne 
se fiant à personne qu'à son factotum, grand 
Jean, qui tout rapporte, faisant son naturel 
comme eh disant sa vie je te diray. 

PASQUIN. 

Voilà un hardy Conte, je le tiens pour veu : 
remetz le à l'estable, et parle moy du grand 
Théologien de l'université nouYellement dres- 
sée à Lausanne, s'il maintiendroit à un con- 
cile sa Théologie estre Catholique, et bien 
fondée, laquelle a esté jà par plusieurs con- 
cilies a^atue, et anichilée. 

PASSEVENT. 

Le Théologien de Lausanne est un du pals 
de Fausceni en Savoye, près de Chambéri, et 
s'appelle Jean Rubite : iceluy estoit prestre 
en son village, qui a presque destruictz tous 
ses parens, pour apprendre aux Allemagnes 
Hébrîeu, Ghrec, et Latin, pour mieux pouvoir 
persécuter Dieu et son Église, combien qu'à 
dire la vérité, c'est un monstre, et un badin 
en chaire, sans aucune grâce, ny en son par- 
ler, ny en ses gestes, si non pour chasser les 
poulx et morpions en chaire, tousjours portant 
la braiette deslassée ou la main dedans, et 
trainant sa robbe d'un costé : iceluy, pour 
foire une œuvre plaisante à Dieu, a prinse 
une publique qui couroit par les rues et 
fossez de Berne, laquelle tient aussi bonne 
contenance que luy (comme gens de tel mes- 
tier sçavent bien tenir), qui est entré' en la 
religion des repentis, et Ta voulue laisser par 
plusieurs fois, voyant qu'il ne pouvoit faire 
d'une putain, une femme de bien, si ne fiist 
Viret, et Bèze, ses grandz amys, et gouver- 

neurSy qui luy ont conseillé de porter cela 
patiemment aussi bien qu'eux, et par ainsi le 
bon jenin endure tout patiemment, pour l'a- 
mour du diable son grand Seigneur, auquel il 
sert fidellement. 

PASQUIN. 

Tu me comptes choses merveilleuses de noz 
nouveaux Évangéliques, et réformateurs de 
toute la Chrestienté, qui tiennent plustost la 
loy de Moyse, que non celle de Jésuchrist, en 
tenant le divorce et séparation de mariage, 
pour l'amour duquel (et usage d'iceluy) ilz se 
sont principallement séparez de la Chres- 
tienté, et ont renoncé {la pluspart d'eux) au 
vœu de la chasteté, pour estre mariez, et 
vivre en l'estat de mariage, et que encores en 
iceluy ilz trouvent le moyen d'en abuser aussi 
bien que du reste de la saincte Escriture. 

PASSEVENT. 

II ne te fault point esmerveiller, de ce qu'ilz 
n'en foint point de cas, et veu que je t'ay jà 
dict qu'ilz ont la conscience large, et qu'ilz 
sont gens qui tiennent paradis avecques un 
seul Credo, et à leur souhet, ilz tiennent le 
divorce et séparation de mariage, comme un 
article de foy, et selon que bon leur semble : 
c'est assez qu'ilz puissent trouver l'occasion 
de faire soubsonner que leur femme soit de 
mauvaise vie et paillarde, à fin de vistement 
changer et en prendre une autre. Et le moyen 
qu'ilz tiennent pour ce faire, est quand ilz 

sont saoulz de leurs femmes, les uns les en- 
Toyent dessoubz terre, comme fit le Beato 
conte, et des autres (et la plus grand part), 
leur frottent les espaules tant de nuict que 
de jour, avecques de la gresse de coterez, ou 
d'un bon baston à lict : et tout ensemble leur 
houssent le rastellier à fin d'estre plus lé- 
gières et promptes à cheminer et marcher 
hors de leur maison. Si elles ne meurent ce- 
pendant, et par tel ordinaire de vivre, et si 
la pauvre femme (se voyant ainsi traictée) 
abandonne tout, et s'en va hors de sa maison 
sus quelque voisin (comme le bon Évangé- 
lique désire), tout incontinent le bon mary la 
va accuser en Consistoire comme paillarde, 
et l'ayant laissé, et avoir couché hors de sa 
maison, et sans autre délay Calvin, Farel, 
Viret, ou quelque autre prédicant et paillard 
d'Église, par arrest diffinittif de son siège 
Consistorial, déclaire tel mariage estre séparé 
et rompu par paillardise, selon le vouloir de 
Dieu : et par tel moyen un bon frère de na- 
tion Limosin, changea trois fois de femme, 
en moins de demy an : et cecy m'ont dict 
estre vray, Barthélémy Causse, prédicant à 
Lucen, et le Diacre de Vanche, tous deux de- 
meurans près Payerne. 

pASQUIN. 

Je vois bien au plus près quelle peut estre 
l'université de Lausanne, veu que le Théolo- 
gien est si vénérable vaisseau. Dy moy le 
reste du Cathalogue. 

5. 

PASSEYENT. 

Le lecteur Hébrieu est un pauvre garson^ 
filz d'un marchant safPrannier de Valence en 
Daulphiné, qui se voiant jeune de douze ans 
s'en alla avecques les Ëvangéliques, pour soy 
remonter, et a si bien flatté et faict la court 
qu'il est mis à la place du maistre de Viret 
en Hébrieu, et au rang des gens de sçavoir 
et des professeurs, combien qu'il ne sçauroit 
parler quatre parolles de Latin sans se couper : 
et pource fut ordonné de nxon temps que luy 
exposeroit ses leçons en François. Ce néant- 
moins pour son beau flater, et par. le moien 
et aide de sa femme il continue. 

PASQUIN. 

Tu me conte choses merveilleuses du lec 
teur Hébrieu vulgaire : si les autres lecteurs 
sont si vénérables que ces deux, voicy une 
merveilleuse université nouvellement im- 
primée au pais jadis de Savoie, non plus re- 
nommée. Continue au reste de ton Catha- 
logue. 

PASSEVENT. 

Le lecteur en Grec, est Théodore Bèze, 
Bourguignon, qui se tient selon son juge- 
ment le second en l'Église des Évangéliques, 
jamais ne voulant dire qui est le premier, 
pour ne mettre en discords les Souverains 
paillards Calvin, Farel,et Viret: il nage entre 

deux eaues, ou bien selon Aristote ad utrwn 
libet, qui est à dire ^n bon lengage, à qui 
plus luy baille. Car maintenant il est à Lau- 
sanne, et tantost à Genève pour entretenir un 
chacun, et en faict d'un bon traitre. 

PA5QUIN. 

Et. pourquoi Bèze se soucie il de Calvin, 
Teu qu'il a sesgages des Seigneurs de Berne, et 
qu'il gouverne (comme tu m'as dit) le véné- 
rable Viret ? qui a permis enfanter sa cham- 
brière en sa maison, et puis (qui pis est) fit 
perdre la créature et évanouir la chambrière 
pour couvrir l'honneur de son loyal amy et 
compaîgnon en tous butins de Bèze. 

PASSBVENT. 

Tu conclus très bien qu'il est tenu à Viret, 
qui a si loyallement travaillé pour garder 
l'honneur de son amy. Et je te dis qu'il est 
aussi tenu à Calvin, qui est cause qu'il est 
marié avecques la belle Candide, par le moien 
de laquelle Calvin a tant faict, que Bèze est 
lecteur en Grec à Lausanne. 

PASQUm. 

Je te prie, déclaire moy tout au long, le 
mariage de tel vénérable Bèze, avecques la 
belle Candide, et de quel lieu elle est partie, 
et quel faveur elle a fait à son mary, veu que 
Calvin, a ainsi fidellement travaillé pour faire 
mettre Bèze lecteur en Grec à Lausanne. 

Une telle histoire mérite bien estre démenée 
tout au long : veu qu'il se tient le second en 
leur Église : pour monstrer qu'il ne vault pas 
mieulx que le premier, quel qu'il soit. Iceluy 
estoit Prieur de Longjumeau, et d'ailleurs, 
aiant en bénéfices à quatre cens francs ou 
plus. Pour s'en aller à Genève mener sai belle 
Candide en croxippe, il les vendit très-bien à 
deux, argent content, qui par ceste cause les 
ont perdus par justice, et pour leur récom- 
pense ont fait publier Bèze pour excommunié, 
par les quarrefours de Paris. Et luy bien chargé 
d'or et d'argent, et de reliquères, avecques 
la belle Candide (pour laquelle le jeu se fai- 
soit), alla saluer Calvin qui ne reçoit que 
telles gens, et ainsi arriva à Genève. 

PASQUIN. 

Il est bon à veoir que tel second de l'Église 
des Apostatz, ne fiait pas honte au premier, veu 
que pour le premier tiltre il est un Simoniacle, 
Sacrilège, Larron, et Affronteur. Et je ne doute 
pas qu'il n'y ait quelque aultre tiltre du costé 
de la belle Candide. 

PASSEVENT. 

La belle Candide est une pauvre fille de 
Paris : mariée en la rue de la Harpe avecque 
un maistre Jean refaiseur de chausses, et en- 
cores vivant, qui lui donna un coup de cou* 

teau à la fesse droite : Pajrant trouvée en pail- 
lardise, et pource qu'elle avoit esté mise en 
prison, pour avoir dit en dansant avecques 
ses chalans dedans un cabaret : Voilà un pe* 
fit sault pour les trespasse^. Et ainsi se sépara 
de son maiy (comme Évangélique, le faisant 
en charité) et s'en alla lever boutique à Hu* 
leu, bordeau public de Paris, et là plusieurs 
qui sont maintenant à Genève, et à Lausanne, 
l'ont practiquée, prouvée (et de cela s'en van- 
tent), en telles enseignes qu'elle estoit là ves- 
tue d'un petit corset gris, et Bèze alloit là 
comme celuy qui bien visitoit les commaires : 
ainsi qu'il monstre au livre par luy composé, 
et par Viret reveu contre monsieur Liset, 
Abbé de sainct Victor : qu'il nomme Benoist 
Passevent, 

PASQUIN. 

. Et après qu'il eut levée du bordeau la belle 
Candide, et du lieu que tu appelle Huleu : que 
fist Bèze d'un tel vaisseau ? veu que Ion dict 
un proverbe véritable : que d'un butor Ion ne 
ûst jamais bon espervier : ny d'une putain, fo* 
cillement une femme de bien. 

PASSKVENT. 

Et pource que Bèze sçavoit bien quelle beste 
cfestoit, l'aiant gardée en chambre aux faux- 
bougz Sainct Germain près Paris, l'espace de 
huict ans, pour luy, les postes, et autres ses 
compaignons, qui de cecy se vantent en Lau- 
sanne : durant lequel temps il composa ses 

Éplgnmmca en faveur de la belle Candide et 
n'oublia rien, sauf quand il dict que elle por^ 
toit un crochet sus la poictrine, luy devoit 
plustost mettre une aguiUette (qui est la 
marque d'une putain) et l'appellant Candide : 
il la devoit nommer vieille midrouille. Et tout 
ce qu'il en foisoit, destoit au plus loing de sa 
pensée. 

PASQUIN. 

Et puis que c'est celuy qui a composé telz 
Épigrammes, et Passevent contre monsieur 
Lisety il monstre bien quelle marchandise il 
est. C'est un frère (comme tu as dit) à tous 
endroictz, et à toutes livrées. 

PASSEVENT. 

Je te veux monstrer évidemment que c'est 
un homme double et simulé par ses csuvres. 
Après qu'il eut demeuré trois ou quatre se- 
maines dedens Genève, estant soûl de la belle 
Candide, et voiant leur Église abonder de telle 
marchandise, se disposa de la vouloir laisser 
pour en prendre une autre mieux à son plaisir. 
La pauvre Candide, se voyant avoir afiEaire à 
un chicaneur et cauteleux, se disposa d'aban- 
donner corps et biens à Calvin (après tous les 
autres) et se voyant jà vieille et ernée pour ne 
pouvoir plus courir la poste, pria Calvin de 
faire le mariage entre elle et nostre maistre 
d^Oscula, dit Bèze. Et Calvin fit le mariage jà 
de long temps consommé entre Bèze adultère, 
et Candide putain publique, qui maintenant 

se faict appeler Dame Glaudei bien puante 
émusquée, qui se vante que si son amy d'0&» 
cula estoit en la Papisterie, il seroit Évesque^ 
et elle tous jours Putain. 

PASQUIN. 

Et que te semble il du livre qu'il a fait 
contre monsieur Liset, qu'il a nommé Benoist 
Passèrent 1 car il monstre en des endroictz 
qu'il est parfait Luthérien, et en d'autres qu'il 
est bon Papiste. 

PASSEVENT. 

Je le t'a/ jà dict, que c'est un chaland, qui sçait 
nager entre deux eaues, et clocher à deux 
costez : si tu considères bien son livre contre 
monsieur Liset, tu verras là sa duplicité : car 
maintenant il loue les Luthériens, et puis il 
leur baille un pet en leur barbe. Par cecy tu 
puis voir quelle mardiandise est parmy nos 
Évangéliques et réformateurs du monde, c'est 
celuy qui tout à un coup a esté fait Mathéma- 
ticien, prest à faire prognostications, prome- 
tant de continuer à l'avenir, et ne disoit pas 
qu'il eust desrobé une copie ou composition 
pour ce faire. Brief, s'il fiault faire quelque 
menée, ou mieux trahison, nostre maistre de 
Oscula est le premier (comme bon capitaine 
et second en l'Église des meschans) à batre le 
pavé, avecques ses compaignons propres à ce 
faire, maistre Jacque Valier, Achatz Albiac, 
Dominique Brodeur, et Grand Jean Flamen : 
Pua d'eux ^ert pour accuser, et les autres pour 

tesmoigner tout ce que jà a esté déterminé en 
l'Église de Calvin à Genève, ou en l'Église de 
Farel à Neufchastel, ou en l'Église de Viret à 
Lausanne contre quelque simple, et homme 
de bien, et sans reproche, qui est d'eux persé- 
cuté et estimé comme une poison et peste. 

PASQUIN. 

Il me semble que l'Église Romaine, et la 
Chrestienté a faict une belle dépesche de tel 
honorable personnage, mieux que s'il eust 
esté Évesque comme sa putain se glorifie. 
L'Église des paillards et apostatz en est trè&- 
bien aomée de luy et de ses semblables. Or 
qu'elle les garde bien. 

PASSEVENT. 

Je te veux encores conter un acte faict de 
toute l'Église de Lausanne, en foveur de l'ho- 
norable nostre maistre d'Oscula, pour vouloir 
avoir un jardin qu'ilz appellent un courtil. 
Viret en teint conseil pour envoier à Berne, et 
en firent escrire au Baillif avecques leurs 
lettres, pour frère Bèze et sœur Claude, jadis 
de luy et autres paillarde, et maintenant par 
l'Église des Luthériens sa légitime espouse, à 
fin que le jardin fust délivré à frère Bèze, et 
à sœur Claude: combien qu'il fust jà promis 
à un autre et presque délivré. Et pource it se 
vante (et le monstre par efiPect), qu'il gouverne 
le Baillif de Lausanne, disant qu'il a esté son 
compaignon aux estudes à Paris, et qu'avecques 

un présent il fait tout ce que bon luy semble 
avecques luy. 

PASQUIN. 

Je vois bien que c'est un faiseur de menées : 
la Ghrestienté ne doit pas plaindre ny pleurer, 
^our avoir perdu une telle escume: mais 
plustost se resjouir, voyant que tous ses sem- 
blables le suyvent, et sortent de la compaignie 
des fidelles, pour aller vivre en leur liberté 
charnelle, et hors de la compi^nie des Chres- 
tiens. Dy moy, je te prie, le reste d'une telle 
université. 

PASSEVENT. 

Le lecteur es artz, est un de l'Isle en Flan- 
dres, nommé Eustace, qui de médecin à Ge- 
nève a esté fait du corps, et des frères de 
l'Église de Lausanne, et maistre des douze, 
que les Princes de Berne nourrissent à cinq 
testons le mois de pension, pour la nourri- 
ture seullement d'un chacun, jusques à ce 
qu'ilz soient pourveus en quelque place, pour 
prédicans et ministres. Iceluy est à présent 
Recteur de l'université de Lausanne, et con- 
tinuera en son office deux ans selon leurs cou- 
stumes, moyennant qu'il face (comme il sçait 
très-bien faire) ce que les satellites veuUent, 
sur peine d'estre démis et banny de leur secte : 
et de ce il en a belle paour, comme il a dict à 
son bon et ancien amy maistre Geoffroy, Li- 
~ braire de Lausanne, qui dit que ce vénérable 
estoit meilleur Papiste et plus pitoiable qu'il 
n'est en leur réformation Évangélique : car il 

pourroit voir mourir une personne pour un 
Yoirre d'eau, qu'il ne s'en souciroit pas beau- 
coup, non plus que les autres, sinon à usure, 
comme est leur coustume et l'ordonnance de 
Calvin, mesmement avecques les Papistes 
comme Idolâtres et ennemis de leur Loy. 

PASQUIN. 

Tu me fois bien esbahy qu'il nous tiennent 
comme idolâtres et infidelles, veu que tant de 
gens, et homme de saincte vie ont tant, et si 
fidellement travaillé, pour réduire le monde à 
bien vivre, tant par exemple de vie, que par 
leur doctrine, laquelle nous voions maintenant 
résister à tous adversaires et ennemis de Dieu 
et de son Église. Et que telz sont maintenant 
(la plus part prestres, et moines apostatz, 
avecques leur paillardises si énormes) puisse 
réduire le monde à vivre selon leur Loy et 
secte de brigans, il me semble impossible : 
poursuis au reste. 

PASSEVENT. 

Je te diray maintenant la vie d'un vieillard 
comme un des tesmoings de Susane, qui est 
le principal du Collège, et des Escoles publi* 
ques, nommé Mathurin Cordier, qui au passé 
estoit prestre en l'église de Nostre Dame de 
Bonnes nouvelles de Rouen. Iceluy est allé 
à l'Évangile, avecques trois nepveuz et une 
niepce (ou bien mieux et à la vérité, les nepveuz 

à ses frères), et pour couvrir mieux la chose, 
l'un d'eux se faict nommer Brunet, et les 
autres deux avecques la niepce se font ap- 
peller Pelaiz. 

PASQUIN. 

Ilz sont donc* ses filz et bastards : ce néant- 
moins se font nommer de divers surnoms pour 
mieux tromper ceux-là du pa!s, et autres. 
Je te prie, dy moy au long la généalogie d'un 
tel Cordier, qui avec' ses cordes il ait tiré 
tant de canailles à son Évangile, et à la vie 
des apostatz et adversaires de Dieu et de son 
Église. 

PASSEVBNT. 

Je cognois que tu m'entens, que telz nep« 
veux sont les propres enfans et bastards à Ma- 
thurin Cordier, veu que journellement il ne 
cesse de conquester, et acquérir maisons en 
Lausanne, et vignes et terres au dehors : le 
tout à leur nom, et cecy il fait de l'argent, 
qu'il desrobe sus le salaire des Régens du 
collège, qui selon l'ordonnance des Princes 
de Berne, chasque enfant qui va au collège, 
est tenu bailler à son maistre un solz'dè leur 
monnoye chasque mois, duquel argent à 
présent le Cordier en est en différent avec- 
ques aucuns de ses Régens : ce néantmoins luy 
en est tousjours jouissant, comme une des 
colonnes de l'université de Lausanne, et un 
des plus vieux paillards de leur .Église. 

PASQUIN. 

Récite moy Testât et vie de ses nepveuz et 
bastards, et si tous sont pourveus par le 
moien du vénérable Cordier, leur oncle père. 

PASSEVENT. 

Le plus vieux et aagé, nommé Brunet, est 
ministre de Poully, à une lieue de Lausanne, 
et le second est cordonnier en Lausanne, et 
la fille est remariée en secondes nopces en 
Lausanne avecques un apostat Carme, nou- 
vellement venu en leur loy. Et le plus jeune 
de nom, Loys Pelay, comme le mignon du 
père oncle, estoit toujours au collège jusques 
à ce qu'il a voulu imiter, et estre aussi 
homme de bien que son oncle père : c'est 
qu'il a engrossie la chambrière du collège, 
laquelle a ainsi demeurée en sa compagnie 
dedans le collège jusques à huict mois de sa 
grossesse et portement, à fin de mieux ac^ 
complir leur villanie et paillardise, laquelle 
est passée (contre toutes leurs ordonnances) 
sans aucune punition ny peine, comme tu 
oyras. 

PASQUIN. 

Geste histoire mérite bien longue et entière 
déclaration d'un tel jeune paillard en l'Église 
des Évangéliques, aiant commise sa villanie 
dedans le collège et maison publique, et 
parmy toute la jeunesse du pals, (et qui pis 
est) sans aucune remonstrance ny punition : 

baillant exemple aux autres d'en faire au- 
tant. Dy moy, je te prie, comment le tout 
c'est passé. 

PASSEVENT. 

Ce jeune vénérable, est remis aux gaiges 
des Seigneurs de Berne à un escu par mois, 
jusques à ce qu'il soit pourveu d'estre mi- 
nistre et grand paillard de leur Église. Et 
voiant le bon et diligent Principal le bordeau 
estre descouvert, print un gros baston, et 
après son nepvueu filz/sans le toucher, pour 
peur de luy faire mal, et ainsi en présence de 
tous les escolliers le jetta hors du collège. Et 
luy se voiant bien tourmenté de son oncle 
père, s'en alla faire ses complainctes à sa 
sœur pour lors veufve, et maistresse des filles 
jà prestes aucunes dalles à estre mariées. Et 
elle le reçeut en sa compagnie pour répétiteur 
de son escolle, le confortant que le semblable 
estoit avenu aux saincts pères du temps passé, 
comme à Judas le patriarche, et à David Roy, 
et à d'autres : et le tout le bon chaland print 
en patience. Et elle en grosse diligence parmy 
la ville, avecques les autres soeurs en Jésu- 
christ, à fin de trouver une nourisse pour 
l'enfant que Dieu avoit donné à son frère, et 
à la chambrière du collège. 

PASQUIN. 

Je voy maintenant que telz vénérables 
Évangéliques pervertissent toute la saincte 
Escriture à leur asseurée villanie et paillar- 

6. 

dise : îtz ne font que chercher le moien pour 
pouvoir couvrir leurs énonnîtez, et pour trom- 
per (comme hipocrites) tout le monde, qui est 
bien simple, et sot de les croire, ce qu'eux- 
mesmes se gardent très-bien de faire, sinon 
en apparence extérieure. Et quelle grymace 
faisoit le bon oncle père, voiant que son 
nepveu filz estoit son vray imitateur, et qu'il 
estoit le temps jadis passé par le mesme che- 
min, et telle manière de vivre ? 

PASSEVENT. 

Le bon oncle père, comme un bon Cordier, 
tendit toutes ses cordes, soy souvenant de ses 
énormitez et vices passez, et que son nepveu 
filz estoit sa même chair et sang, s'en alla à 
Viret, et Bèze, comme amis, et principaux du 
Throsne, qui secoururent voluntiers à leur 
bon amy, et frère en l'Église des paillardz et 
Évangéliques de Lausanne. Premièrement ilz 
appellèrent la chambrière et son fiancé (jà de 
plus d'un an devant) en Consistoire, pour les 
faire espouser : alors le fiancé respondit à 
Viret et aux autres, que selon l'ordonnance 
des AUemans, tout mariage se peult séparer 
par paillardise, et que telle il tenoit sa fiancée 
jà grosse de huict à neuf mois, et ainsi la re- 
nonçoit comme paillarde et putain. Et cecy 
fut faict par deux fois comme le fiancé mesmes 
m'a conté publiquement. Et voiant Viret que 
tel moyen ne luy servoit de rien pour con- 
tenter le bon frère Cordier, prindrent des 
ruses et cautelles de nostre miaistre d'Oscula, 

dict fièee, qui employa tous ses amis pour 
escrire et envoier le chalant à Berne pour 
avoir grâce des Princes du faict, ce qu'il 
a eu, et a esté réintégré escoUier, et aux 
znesmes gaiges d'un escu par moys, comme 
au paravant. et sans aucune punition : ce que 
le faict maintenant plus effronté que une pu* 
tain, ny qu'un chien sans brayes, et cela luy 
donne hardiesse, d'en faire davantage pour le 
temps advenir. Et la pauvre chambrière 
infamme, s'en est retournée en la maison de 
son père tondeur de draps en Lausanne, de- 
mourant soubz la maison de la ville, avecques 
une paire de souliers neufz pour son paye- 
ment, et pour marcher là où bon luy sem- 
bleroit, conune son père m'a conté publique* 
ment, et de cecy luy en faict sa plaincte tous 
les jours à Viret, qui l'ezorte le tout porter 
pacientement»' 

PASQUIN. 

J'eusse pensé que pour le moins ilz eussent 
faict marier la pauvre fille, ou bien que le vi- 
lain l'eust espousée, et prinse telle qu'il 
l'avoit faicte : mais en cecy je vois que telle 
canaille foict de vice vertu, et de vertu vice, ce 
que jamais hérétiques ny sctsmatiques ne 
firent. Je te prie, di moy ton jugement de cecy. 

PASSEVENT. 

Il me semble, ayant congneu leiu* meschan- 
ceté, et coeur plein de vengeance, que le tout 
a esté en cause, pource que la pauvre fille n'a 

voulu faire comme la chambrière à Bèze, et 
consentir de perdre et tuer son fruict pour 
couvrir son honneur et de son villain paillard, 
qui luy promettoit, en faisant sa paillardise, 
qu'il la feroit espouser à son fiancé, bon gré 
ou mal gré qu'il en eut, comme elle dit main- 
tenant publiquement. Je te veux encores 
conter un acte pour &ire fin du vénérable 
Cordier, principal du collège, et pour mieux 
congnoistre sa meschanceté. Luy aiant un filz 
d'un ministre de don Pierre près de Lucen 
(qui se nomme Guillaume), pour son pension- 
naire, voyant le bon esprit de l'enfant, et 
pour soy venger du père, mist en dormant de 
l'argent vif dedans les oreilles de l'enfant, ce 
que l'a faict devenir sourd comme un muet, 
et le tout m'a conté son père, qui voudroit 
que Dieu eust appelle son filz. pour l'amour 
paternelle qu'il porte en bon Evangélique. 

PASQUIN, 

Tu me racontes une merveilleuse amour et 
charité de leurs propres enfants, et pource je 
congnois, qu'elle peut estre aux autres. Il me 
souvient qu'en ton Cathalogue tu fais mention 
des Diacres : dy moy leur office, et de quoy ilz 
servent, et ensemble leur vie, et conversation 
qu'elle est. 

PASSEVENT. 

Je ne te puis dire l'office de leurs diacres> 
sinon que je te die celle ensemble des Mi- 
nistres et Prédicans. 

PASQUIN. 

C'est ce que je désire de sçavoîr, veu qu'ilz 
nient l'ordre estre sacrement en l'Église du 
Seigneur. 

PASSEVENT. 

L'office de ministre et prédicant est de 
prescher, exorter les malades, dénoncer par 
trois Dimenches ceux qui se sont promis en 
mariage : et cecy se faict devant le sermon, et 
puis après le sermon d'aministrer le mariage, 
le baptesme, et la cène. 

PASQUIN. 

Pource que tu ne veux parler en ce présent 
livre des sainctz Sacremens, je te prie pour le 
moins dy moy leur façon de faire en leur 
élection d'offices et administration de ma- 
riage, de leur cène, et de la manière d'ense- 
velir les mortz : car de leur manière de bap- 
tiser assez en a esté parlé. 

PASSEVENT. 

S'il fault pourvoir d'un ministre ou diacre, 
tous les ministres et diacres d'alentour s'as- 
semblent un jour de la sepmaine, ce qu'ilz 
appellent congrégation de classe, en laquelle 
il y a dix ou douze parroisses ou plus, ou 
moins, comme font en Chrestienté les cha- 
noynes leur chapistre. Et là, par ordre, un 
d'eux expose en forme de lecture un passage 

de la Bible, en un lieu public, là où sont 
hommes, femmes, et enfans. Et puis chacun 
s'en ya, sauf les ministres et diacres qui 
élisent le plus favorjr, et grand flateur, brief 
le plus vicieux et détestable. Et puis chacun 
des électeurs luy met les mains sus la teste, 
pour recevoir leursainct Esprit, et ainsi esleu 
avecques les lettres de toute la Synagogue est 
envoyé aux Seigneurs pour faire le serment, 
de ne dire, ny faire contre leur perverse et 
malheureuse Loy, sur peine de la vie, ou de 
bannissement de leur terres et païs. 

PASQUIN. 

Voilà une merveilleuse forme d'élection 
fondée par noz Évangéliques nouvellement 
imprimez, tenant plus tost vie de bestes que 
d'hommes. Dy maintenant leur manière de 
marier. 

PASSEVENT. 

Ceulz qui veulent faire selon le vouloir de 
Calvin, le grand Satrapas de Genève, ilz sont 
comme s'ensuit : le fiancé avecques ses con- 
viez, chacun tenant une branche de rosmarin, 
ou un bouquet en sa main, vont trouver la 
fiancée à son logis, qu'il attend là, avecques 
ses conviées. Et est accoustrée comme de par 
deçà, c'est à sçavoir si elle est veuf^e, en teste 
couverte, et si elle est pucelle, en tête desche- 
velée, avecques un chapeau de fleurs en teste, 
tant la veufve que la pucelle, et les femmes 
de sa compaignie chacune avecques son bou«- 

quet à la main ou au sein^ et puis s'en vont 
au sermon qui sonne. Premièrement tous les 
liommes deux à deux au devant^ pour faire 
l'avangarde, et puis le fiancé menant à la main 
sa fiancée pour peur de ne la perdre, et tout 
au dernier suivent les femmes deux à deux, 
pour faire l'arrière garde, et en tel ordon- 
nance s'en vont jusques à la porte de l'église 
(qu'ilz appellent le temple), et puis chacun 
prent sa place, attendant que le prédicant 
commence, et après le sermon le fiancé re- 
prend sa fiancée par la main, et la meine 
devant la porte du cœur, ou degrez là ou sou* 
loit estre le grand autel : et là est le diacre, ou 
le ministre en son absence, tout debout à teste 
descouverte, sa face vers le peuple, les con- 
joinct par ses cérémonies aussi longues ou 
plus que les nostres, en protestant qu'il ne 
faict tout ce qu'il faict, sinon pour ratifier 
leur promesse (en présence de leur Église) jà 
au paravant faict entre eux, et puis au mesme 
ordre tous s'en retournent à la maison du 
fiancé, et après disner, chacun se retire pour 
faire place aux espousez pour deviser de leurs 
secretz privez, et ainsi le mariage et nopces 
sont consommez tout par ce moyen : et ceux 
qui ne ce soucient pas beaucoup de CaMn ny 
de ses compaignons, font tout le semblable 
que dessus, et davantage vont et retournent à 
l'église avecques un tabourin de Suysse, ou 
bien autres instrumentz, et après disner dan« 
sent ou jouent en chambre, et bien secrette^ 
ment sur peine d'estre appeliez en Consis» 
toire, plustost que si ce fistisoU quelque vo« 

lerie, ou usure, ou détraction du Pape, ou 
Empereur, ou Roys de la Chrestienté, des- 
quelz Calvin ny les autres ne cessent de 
pourchasser leur perte et ruyne : et qui veult 
faire ny vivre autrement, le tel n'est pas le 
bien venu entre eux, ny bon Évangélique. 

PASQUIN. 

Je vois bien que ce qu'on m'a dict est vray, 
que Calvin et ses adérans ont abbatues toutes 
bonnes et sainctes ordonnances de l'Église, 
comme non nécessaires, ou ordonnées par 
les hommes. Ce néantmoins luy, par son ca- 
théchisme et instruction de jeunesse, en faict 
do^lus longues, se luy et ses compaignons 
ne veillent conclure qu'ilz ne soient point 
hommes, ce que la Nonnain de Vielmiir,et la 
Charbonnière, et autres n'admettront pas de 
Calvin ny des autres paillards de leur Eglise, 
combien que par leur manière de vivre, ilz 
soient pis que les muletz ou asnes desbastez. 
Je te prie, dy moy de leur manière d'ensep- 
velir quand ilz sont trespassez. 

PASSEVENT. 

Tu me proposes maintenant un article le 
plus pitoyable qui puisse estre en toute na- 
ture humaine, car tout incontinent que 
l'homme ou la femme est trespassée, ceux de 
la maison les font . accoustrer s'ilz veulent, et 
puis advertissent leurs autres prochains pa- 
rens et voisins pour les accompaigner, et ceux 
qui sonnent les cloches pour le sermon seule- 

ment, qui ont l'office de porter et ensepvelir 
les morts, et faire la fosse au lieu député, 
comme s'ensuit: les deux députez susditz 
portent sus leur col le trespassé, comme entre 
nous se portent les reliquères aux processions, 
couvert d'un drap^ou linge, puis suivent les 
hommes deux à deux, et après les femmes en 
mesme ordre: les uns rient, les autres pleu- 
rent, et ainsi le vont jetter à la fossé sans rien 
dire, ny faire aucune cérémonie non plus que 
pour un chien, ou cheval. Et puis s'en re- 
tournent tous ceux qui ont accompaigné 
jusques au logis du trespassé, et à la porte 
chacun dict aux plus prochains, Dieu vous 
conserve en vie, et eux respondent. Et vous 
aussi. Et si hardy de faire quelque prière ny 
aulmosne pour l'ame du trespassé, sur peine 
d'estre appeliez en leur Consistoire, et estre 
tenus pour un Papiste et idolâtre. Qui monstre 
telle canaille estre inhumains, et n'aymer son 
image non plus morte que en vie, sinon pour 
en tirer leurs biens comme a esté dict que 
faict Viret à Lausanne, et Calvin à Genève, 
et tous les autres chacun en leurs parroisses. 

PASQUIN. 

Je congnois bien que ces pauvres malheu- 
reux sont après quelle se soit énormité, veu 
qu'ili; ont laissé toute humanité. Il n'est pos- 
sible que le but et intention de ceux qui cher* 
chent telle liberté chamelle (qu'ilz appellent 
Évangélique) ne soit pour vivre en Épicuriens 
et Athéistes, sans dieu, ny ^ollice civile. Con« 

tinue le propos que je fay demandé dé leur 
cène. 

PASSEVENT. 

Par trois ou quatre fois l'année selon le 
vouloir des Seigneurs et Princes, deux tables 
sont dressées en Féglise, et chacune est cou- 
verte d'une nappe, et puis au bout devers 
main gauche sont à force d'oblies, et à Tautre 
bout de main droicte sont trois ou quatre tas- 
ses, ou verres, et au dessouz des tables force 
potz d'estain à frein, pleins de vin blanc ou 
claret indifféremment. Et après le sermon le 
prédicant descend de la chaire, et se va mettre 
au bout de la table, du costé des oblies, et à 
teste descouverte tout debout en baille à cha- 
cun un morceau en sa main, disant : Qu'il 
vous souvienne que Jésus-Christ est mort pour 
vous, et ainsi chacun en mengant son mor- 
ceau d'oblîe marche à l'autre bout de la table, 
pour prendre à boire de la main d'un des Sei- 
gneurs, ou autre à ce député, sans rien dire, 
et les sergents servent de verser à boire à teste 
descouverte, et fournir des ôbliés s'ils defiBaïl- 
lent, et ce pendant un autre lit en chaire en 
langage vulgaire, teste descouverte, l'Évangile 
Sainct Jean, depuis le commencement du tre- 
zième chapitre, et continuant jusques à ce 
que chacun ait prins son morceau tant hom- 
mes que femmes, chacun en sa table diffé- 
rente, et les enfans et filles de l'aage de huict 
à dix ans pour le moins, et après que telle 
collation est achevée chacun s'en va disher 
s'il en a, sinon qu'il en cherche. 



Parisien. jS 



PASQUIN. 

Et comment appellent ilz cela Cène, ce 
qu'ilz font devant disner, veu que tu m'as dit 
qu'ilz font telle collation devant qu'aller dis- 
ner ? je désire sçavoir s'ilz la font en jeun, 
pour quelque révérence qu'ilz y portent et 
aient. 

PASSEVENT. 

Tu fois bien le scrupuleux et fantastique 
plus qu'eux-mesmes : car je demandis une 
fois cela à un, si telle Cène se faisoit à jeun, 
qui me respondit bien rudement, que Jésu- 
christ avait faicte sa Cène avec ses Apostres 
après soupper, et pource ilz feroient mieux 
de la faire après soupper, pour en boire d'au- 
tant, et au goust des oblies, et avoir un 
aigneau rosty, à l'exemple de Jésuchrist. 

PASQUIM. 

Tu m'as fmrlé des IMacres, dy moy de quoy 
ilz servent, veu que les prédicans font le tout, 
et s'ilz sont de leur vie si vénérables comme 
lés prédicans et ministres. 

PASSEVENT. 

Hz font l'office d'un ministre en son ab- 
sence, et en sa présence ilz dénoncent les 
fiancez tous les dimenches, avant le sermon 
seulement, et puis baptisent et espousent 
après le sermon de la troisième dénonce. 

Celuy de Lausanne est un nommé Arnaud, 
qui a esté Cordelier à Chastelneuf Darry en 
Lauregoys, lequel pour satisfaire à Viret, et 
à ses com^aignons, il ailoit de nuict desrober 
aux voisins (qui avoient achetées les maisons 
des prestres et cloistre) les crampons, et gons 
des portes et fenestres^jusques. aux pierres tail- 
lées et propres pour édifier ou bastir, et iceluy 
tue la volaille de ses voisins et les faict mou- 
rir avec une racine d'herbe pour les manger 
ensemble avec Viret et ses autres compai- 
gnons, qui ayment bie^ à manger la poulie 
conmie bons souldats, sans rien despendre. 
C'est celuy qui tout incontinent que quel- 
qu'un est arrivé, il le va affronter de dix 
escuz, à rendre quant Viret rendra la bourse. 

PASQUOÏ. 

En ton Cathalogue, tu as faict mention de 
deux Diacres en Lausanne : dy moy de quoy 
ilz servent, veu que par ton dire ilz ont bien 
peu de peine. 

PASSEVENT. 

L'autre diacre est seulement pour les pesti« 
féreux, et tout l'autre temps il se repose 
comme de ce il en a bon besoing, à fin qu'il 
puisse estudier en Hébrieu, ou en Grec, ou en 
Latin, ou en François, car autant sçait-il de 
l'un comme de Tautre, veu qu'il est Proven- 
ceau de nation, et de nom il s'appelle Fran- 
çois de Villaris. A içeluy est plus son propre 
de tenir sus le bras son petit enfiint qu'il a 

pour le faire jouer, qu'il n'est de monter en 
chaire. Et pour ce des gaudisseurs de Lau- 
sanne, il est appelé CouUiaudi : sa maison 
(pource qu'elle est séparée des autres) elle 
sert de spelonque pour les voleurs et compai- 
gnons de grand Jean Flamen, son beau frère. 
Et CouUiaudi trouve tout bon et ferme les 
yeux, pour veu qu'il ait à mâcher et à boire. 

PASQUIN. 

Voicy de merveilleux suppotz en TÉglise 
des Évangéliques. Il reste encores à réciter la 
vie de ces deux ministres du pals de Payerne, 
et des autres deux, et de ce grand Jean Flamen. 
Je te prie, ne f oublie point de les raconter 
bien au long, et mesmement celle de ce véné- 
rable Barthélémy Causse, qui s'est si bien 
faict à congnoistre tel qu'il est, en escrivant 
contre le Bouclier de la Foy* 

• 

PASSEVENT. 

Barthélémy Causse est filz d'un qui en son 
vivant refaisoit les chausses, et puis devint 
sergent des tailles pour prendre les gaiges et 
double paiement tout ensemble des pauvres 
gens d'Albi. Cestuy cy, après qu'il a esté Cor- 
âelier de l'Observance, pour dire à Dieu, des- 
roba un habit tout neuf à son gardien à Rieux, 
enOascongne, et s'en fuict à Sainct-Antonin en 
Rouergne, avecques ceux de la grand manche, 
et puis s'enfuit en Languedoc sans habit, et 
là apostat tint escoUe quatre ou cinq ans. 

preschant chacune année (sans aucune licence 
ny absolution du Pape) la quaresme, une fois 
habillé en habit de Jacopih, une autre en ha- 
bit de Carme, et une autre fois en habit 
d'Hermite, ou d'une autre religion : et durant 
ces quatre ou cinq ans il alloit et venoit à 
Millau pour la practique qu'il avoit faicte, 
par le moyen d'aucuns Luthériens, et luy 
troisième avecques un Guillaume, enfent de 
Rouen, pour lors chantre et serviteur du Ré- 
vérendissime Cardinal d'Armignac, et main- 
tenant est chantre en Lausanne, et avecques 
un autre qui à présent est entre nous semant 
sa poison, et fause doctrine, en faisant du mé- 
decin : et ainsi chacun de. ces deux prindrent 
une des Religieuses, et Nonnains de la grande 
abbaye de Millau : le chantre print une li- 
gneuse, qui ne faict enfant sinon quand elle 
est fort malade ainsi qu'elle dit : le médecin 
print une folle glorieuse, qui voudroit estre 
parée en princesse : et alors la dame Abbesse 
avecques bon jugement, voyant avoir perdu 
deux de ses Nonnains, pensa à leur compaignie, 
et à celle du vénérable Causse, et l'envoya à 
la maison de son père, pour estre en plus 
grande seureté d'elle, et luy escrivant de la 
tenir bien serrée : et ce pendant le vénérable 
Causse asseuré paillard (selon leur loy Evan- 
gélique) alloit et venoit à l'Abbaye, et entre- 
tenoit la bonne Abbesse, jusques à 'Ce qu'il 
sçeut qu'estoit devenue sa favorie Ysabeau, et 
tout incontinent qu'il sçeut qu'elle estoit en 
la maison de son père, tout incontinent avec 
grosse diligence, luy 6st tenir de ses lettres, 

luy donnant assignation à une telle nuict, en 
laquelle, elle se faignant avoir flux de ventre, 
alloit et venoit aux privez avecques celle qui 
l'avoit en garde, jusques à ce qui s'en fachea, 
et à la an se voyant seule, et voyant en bas 
le chaland qui la guetoit, se jetta par une 
fenestre sus luy, en luy faisant un pet à coeue 
dessus le nez, le coucha à la renverse, et luy 
craignant que une haquebute eust lasché, 
gaigna au pied avec sa gaudinette vestue d'un 
petit corset blanc, à jambes nues, et puis s'en 
fuirent dedans un bois, et la demourèrent 
trois jours, et trois nuictz, pour consommer 
leur mariage : et ce pendant le pauvre père 
d'un costé,et le prévoit des mareschaux de 
l'autre, avecques une vingtaine de chevaux, les 
cherchoient pour en foire la depesche. Ce 
néantmoins ilz arrivèrent à Genève, recep- 
veurs de telle marchandise, et saluèrent le 
grand paillard Calvin, qui de cecy leur bailla 
l'absolution, et de telle histoire ilz en font 
leur passetemps et risée, et le semblable font 
tous les autres, chacun se vantant de leurs 
levées, et les moyens qu'ik ont tenuz en leur 
apoètRsie, 

PASQUm. 

Je pense qu'en tout le monde ne se trouve- 
roit une semblable histoire ou cronique d'un 
tel moyne de plusieurs Religions. Tu me fais 
souvenir de la Chimère des Soffistes, qui n'est 
que par imagination. 'Je m'esmerveille com- 
ment Calvin ny les autres ont re(eu un tel 

monstre, larron, et ravisseur de femmes, en 
leur compaignie, et ainsi à la descouverte. 

PASSEVENT. 

Je tins une fois tel propos que tel ravisse- 
ment ou autres semblables péchez ne dévoient 
pas estre ainsi supportez. Et il me fiist res- 
pondu que c'estoit pour venir à l'Évangile, 
n'est ce pas une belle apparence, ou couver- 
ture de saincteté? Et de ce que tu fesmer- 
veilles que Calvin reçoit telle manière de gens, 
je .te respons, que seroit il de la Religion de 
Calvin sinon fumée, si telle manière de gens 
estoient hors de sa conifpaignie, et luy mesmes 
le premier ? Et pource il presche ordinaire- 
ment que les voleries et aifrontemens qu'ilz 
nous font, sont sans péché, veu qui nous tien- 
nent comme idolâtres et païens tout ainsi que 
firent les enfans d'Israël aux Égyptiens, n'est- 
ce pas bien appliquer la saincte Esi^iture à 
bon sens ? Et pour retourner à la vie du véné- 
rable Causse, quand il fust arrivé à Genève, 
pour son mestier il fust bateur de presse à 
l'Imprimerie, et voyant que cela luy estoit de 
trop grosse peine, il se mist tourneur de bro- 
che par les hostelleries et cabaretz de Genève, 
et se disposa de retourner en l'Église de Jésus- 
Christ, comme luy mesme m'a conté, s'il 
n'eust prins conseil de sa putain membre du 
Diable, qui de cecy le garda, luy gaignant la 
vie par hault, et par bas, tant qu'à la fin fiist 
Diacre à Vanche, et puis ministre de Lucen, 
là où il est, servant de notaire, ^dvccat, coivr 

seiiler : brief c'est un maîstre aliborum qui 
de tout se mesle, comme un audacieux, et ar« 
rogant, ainsi qu'il monstre bien au livre qu'il 
a composé contre le Bouclier de la Fqy, et 
comme est le propre de tous les Luthériens. 

• ^ilSQXnN. 

Je ne doute pas qu'un tel vénérable ne face 
des eontractz bien cornus, veu que pour une 
putain il ait abandonné sa loy, et maintenant 
résiste à icelle par escritz. Dy moy la vie de 
son compaignon. 

PASSEVENT. 

Voicy en peu de parolles Fescume du pot. 
îceluy estant curé d'Yvian près le lac de Lau- 
sanne, disoit la messe parrochialle après qu'il 
estoit soûl, et tenoit sa putain en la grange, 
et maintenant en lieu de femme, et se voyant 
congneu du peuple, pource qu'il avoit def- 
fendu porter à une procession le corpus do^ 
mini, il se desfit de son bénéfice secrettement, 
et print les reliquères, et passa le Lac, et se 
sauva en Lausanne avec sa marie, n'oubliant 
rien sauf que de dire à Dieu à son peuple, 
car si le peuple l'eust sçeu, il l'eust plustost 
envoyé, à Genève sans bateau au long du Lac, 
et à fin qu'il y fiist allé entre deux eaues et 
plustost. 

PASQUIK. 

Je Gongnois assez et me tiens pour asseuré 
que le meilleur n'en vauit rien. Poursuis au 

reste de ton Cathalogue, pour monstrer au 
monde quelle marchandise est entre telz ré- 
formateurs. Dy moy les miracles de ces autres 
deux ministres Thomas, et Joachim^ et s'ilz 
sont meilleurs que leurs compaignons. 

PASSEVENT* 

Thomas malingre a esté Jacopin à Paris : 
et pource qu'il fut des premiers et «Uoit 
avecques l'armée des Princes de Berne quand 
ilz conquestèrent le pais de Vau, et pour 
sa rescompense de la peine qu'il avoit prinse 
pour dogmatizer, luy fut donné le lieu de la 
ville d'Yverdun, selon qu'il demanda pour son 
salaire. Et là demeura jusques à ce qu'il eust 
cngrossie sa chambrière, en gros scandale de 
tout le peuple : et pource il en fut démis de 
prédtcant. Mais bxf remonstrant aux princes 
de Berne le vieux service, et comment il 
avoit esté des premiers qui avoit combatu 
pour defifendre leur loy, il fust mis prédicast 
selon son vouloir à Aubonne, où il est main- 
tenant, et pource il en est bien ennuie, et 
affligé de tous ses compaignons, tant qu'il 
voudroit estre en un désert : et là finir ses 
jours si n'estoient ses enfans, comme luy 
mesme m'a conté, présent le Bachellier et 
Diacre du lieu. Et pource, Pasquin, tu peuz 
voir comment ilz finissent leur vie malheu- 
reusement, tant que la plus grand partie d'eux, 
comme désespérez et transportez de leur en- 
tendement, sont blesmes et transis, et sans 
repos et contentement de leur conscience. Et 

Joachim, jadis ministre en Thonon, qui a esté 
aussi Jacopin, lequel, aiant sa femme en cou- 
che, et volant qu'il ne se pouvoit contenir 
(selon leur langage), il engrossit sa cham- 
brière, sans ce qui luy avoit fait au paravant, 
et pour cela fiist déposé de son office, et mis 
en prison trois mois, pour se refroidir. Et 
maintenant,^ quand quelqu'un luy demande 
de son fait, luy respond que la villaine de 
chambrière luy a donné tel enfant, lequel il 
veut nourir pour l'amour de Dieu, n'est-ce 
pas un bon ausmonier? Et pour estre brief, 
je ne te dis rien de tous ceux qui ont estes 
exécutés et mis sus la roue, pour leurs vices 
et énormités depuis vingt ans en çà. 

PASQUIN. 

Tu as fait mention de deux bateurs de pavé, 
qui servent de compaignons à Bèze, comme 
chef, pour faire une meschanceté ou trahison : 
dy moy, je te prie, leur commission et charge 
qu'ilz ont de leur Église. 

PASSEVENT. 

En parlant de ces deux icy, je touchéray de 
la manière de vivre de ceux qui veulent estre 
tenus pour nobles et gentilz hommes, qui sont 
ceux qui ont esté gros Prélatz ou Curez en 
Chrestienté, et qui ont bien fait leur levée 
premier que partir. Telz portent l'espée au 
costé, et leurs femmes portent le chaperon 
de velours tous les jours : Tun se fait appeler 
monsieur de la Baufme, l'autre monsieur de 

la Ribaudière ou Rippaudière, qui tient sa 
maison pour faire les assemblées contre ceux 
de la ville et du pals, et autre gens de bien 
et sans reproche, tant que ceux de Lausanne 
et de Genève, volant si grand nombre de cha- 
perons de velours, disent en se mocquant. De 
quel ordre est ce noble icy, où ceste Damoi" 
selle f aide à la haste et derrière un buisson? 
Car l'un de ceux de Lausanne, nommé Achatz 
Albiac, qui maintenant se fait nommer mon- 
sieur du Plexi, qui a esté nourry trois ou 
quatre ans de la bourse des pauvres de Lau- 
sanne, ou bien de ce que son frère Charles 
print des Reliquères de Sainct-Denis en France, 
où il estoit moine et secrestain, et maintenant 
la pluspart du temps est un de ceux qui gar- 
dent la bourse, et a acheté maison en Lau- 
sanne qui sert de bordeau à Viret, Bèze, 
et autres en la cité, et celle de Dominique 
Brodeur en la ville, et pour mieux ce faire, 
ilz font un banquet aux paillards de leur 
Église, et là est appelée la sœur pour laquelle 
telle feste se fait : alors ils reçoivent planière 
rémission et absolution de tous leurs péchez 
sans rien réserver, et ceux qui ne font les 
banquetz aux paillards de leur Église, sont sé- 
parez coaune sismatiques. 

PASQUIN. 

Puisque telz sont les flateurs et rapporteurs 
de Viret et ses compaignons, leurs femmes ne 
leur font ils pas quelque plaisir en bonnes et 
matronnes, l'honneur toiijours sauve ? 

PASSEVENT. 

Cela est tout remis en la main de la vieille 
bastarde, femme à Dcnninique Brodeur, ma- 
querelle de son mary et de ses serviteurs et 
autres, qui incontinent que quelqu'une est ve- 
nue, elle fait tout son effort de la séduire et 
mettre à perdition et honte. C'est celle qui 
conduitet maine le throsne de toutes les sœurs, 
les menant au marché toutes ensemble, pour 
mieux, et pour plus asseuréement pouvoir 
desrober les pauvres et simples villageois, et 
paisans, nomméement les femmes à Vaillier, 
à Bèze, à Plexi, à son frère, au Chantre, au 
Painctresonvoysin, à Viou et sa allé, au cous- 
turier de Meaux et sa fille, et à Camuset, et à 
Boudin, et autres qui se mettent toutes ensemble 
à l'entour d'un pannier : l'une prend un ou 
deux fourmages, l'autre prend du beurre, 
l'autre une poulaille, et l'autre des pommes, 
ou poires, ou chastaignes, et s'esquartent Tune 
en çà, l'autre en là, et le pauvre paisant de- 
meure à garder son pannier tout seul, et puis 
s'en vont partir leur butin à la maison du 
Brodeur. Et elle, comme plus experte, et la 
plus vieille au mestier, cache les clous de gi- 
rofle dedans sa bouche, comme une gainon, 
et les espingles et aguilles en son sein. Et tel 
est le commun vivre de telz Évangéliques. 

PASQUIN. 

Je voy bien que tu fais ton devoir de mon- 
strer au pauvre monde aveuglé, telle canaille 

malheureuse estre cause de sa ruine et perdi* 
tion : qui veut réduire Thomme à vivre en 
toute liberté charnelle, contre toute Philoso- 
phie naturelle, 'et pis que les Barbares, et 
gens sans Loy, ni police : poursuis oultre* 

PASSEVENT. 

Je fais ma conclusion, comme je f ay pro- 
mis, d'un Jean Fiagmen de Toulon en Pro- 
vence, qui estant au service du Prieur de 
Cappe à Marseille, empoisonna un du service 
du Conte de Tandes, et pource fut mis en 
prison, laquelle rompue se sauva avecques les 
Évangéliques à Lausanne, et là âiict son mes- 
tier quand il peult, et se vante estre bien tost 
riche. Iceluy va de taverne en taverne habillé 
en gentilhomme, l'espée au costé, pour af- 
fronter quelqu'un qui ^rte bonne liourse, 
avecques la permission de Viret grand pail- 
lard de leur Église. Tant qu'un jour il assail- 
lit un qui venoit pour le Roy nostre sire des 
Suisses, et luy dict qu'il estoit un espion du 
pals, et par un autre de sa ligue, fit dire que 
le jeudy passé il avait levée une bourse pleine 
d'or en sortant du sermon, ce qui fust sus le 
champ prouvé. Et si le pauvre homme ne se 
fust souvenu qu'en telle heure il estoit à son 
logis, et là jouoit au tablier avecques un des 
Seigneurs du conseil de Lausanne, ce qui fut 
prouvé par son hoste, et autres : ce néantmoins 
le tout fust faict avecques injures, et coups 
de poings, le voulant en toute violence et par 
force mener en prison, pour tel fait« 

PASQUIN. 

Je m'esmerveine comment les Seigneurs, et 
gens du pais, endurent ces extorsions de telle 
brigandaille, ramassez, et bannis de tous 
quartiers, et de tous pals. 

PASSEVENT. 

Je t'ay respondu |à plusieurs fois, que c'fest 
assez de faire la court aux Prédicans, et leur 
dire après le sermon qu'ilz sont un Sainct 
Paul, ou un Ésale, ou un Hiérémie, et un qui 
a esté envoie de Dieu, pour de£fendre et ré- 
former son Église, et pour defiendre la vérité. 

PASQUIN. 

. Mais je te demande, Passevent, as tu point 
veu ni ouy dire que quelqu'un d^ceux vilains 
hérétiques, en sou£frant mort ait point faict 
de miracles ? ou bien plustost as tu ouy dire 
qu'il en soient faictz en leur pals à leur grosse 
confusion? 

PASSEVBNT. 

Touchant du premier, nanny : qui est un 
autre grand argument de leur meschante et 
mescréante foy : car de tous ceux qui ont esté 
en grand nombre jusques à maintenant, qui 
se sont ftdtz mourir, sont tous bruslez aussi 
facillement que paille, et la plus. grand' part 
comme enragés, monstrant un désespoir de 

saWation. Mais des miracles faictz en leur 
pals, et à leur grosse confusion, je t'en diray 
trois dignes de perpétuelle mémoire. Le pre- 
mier est, que ceiuy qui proposa et fust cause 
que la pierre et table du grand autel de Sainct 
Pierre (qui est la grand'église de Genève) 
fust posée au gibet, et que sus icelle à jamais 
fussent décapitez les malfaicteurs en détesta- 
tion de la saincte Messe : et puis par ses mef- 
faictz luy même fust le premier auquel fut 
tranchée la teste sus ledit autel, combien qu'il 
fust un des gros Seigneurs du conseil de 
Genève. 

Le second est, que quand au commen- 
cement les vénérables prédicans et paillards 
des Luthériens, Farel, et Viret, preschoient 
secrètement et en cachettes par Genève (comme 
ilz font maintenant par toute la Chrestienté), 
et un jour de Nostre Dame se faisoit une 
procession par la ville de Genève, et se por- 
toient plusieurs reliques de Sainctz (comme 
est la coutume de Chrestienté) et mesmement 
de la benoiste vierge Marie : une bour- 
geoise, et des principalles de la ville, se 
print à s'escrier et mocquer des prestres, 
et de la benoiste dame : et le lendemain 
fust en gros travail et peine d'enfanter, et 
de. tous désespérée de sa vie, fist son enÂint 
mort, et sans macule aucune et eti son terme. 
Et puis, cela veu, confessa publiquement son 
péché, qu'elle avoit proposé que son fruit ne 
seroit jamais baptizé par main de prestre, 
comme il ne fut. 

Le troisième miracle est, qu'une fois allant 



Parisien. Sg 

deux depuis Genève jusques à Lausanne, se 
leva un orage de temps, et quant 1-un d'eux 
fit le signe de la croix, et son compaignon cecy 
voiant se print à xnocquer de luy, en disant^ 
Tu chasses les mouches d*alentour de ton ne^ 
(comme est leur usanse de parler), et tost apr^ 
tonna une autre fois et la foudre luy tomba 
dessus, et son compaignoii demeura sain et 
sauf, qui cecy raconta, comme le tout est pu- 
blic en la ville de Genève. Ny par cecy cpmime 
obstinés 9e retournent à Dieu, mais perse*- 
vèrent pis que Pharaon à persécuter son Église 
de tout leur pouvoir. 

PASQUIN. 

Ce n*est pas ainsi comme de noz premiers 
pères les Apostres, Martîrs, et autres desquelz 
nous avons la vraie foy de nostre Seigneur, 
et tesmoniage de la vraie foy, qui ont faictz 
plusieurs miracles morant voluntairement, et 
s'ofifrant au martire pour le grand espoir qu'ilz 
promtement attendoient de la fruition céleste 
par leur foy et par leur mort. Car aucuns 
d'iceux ont \eu leurs âmes estre transportées 
aux cieux avecques grande armonie, comme 
leurs légendes nous démonstrent. 

PASSEVENT. 

Combien que pour sauver leur damnable 
opinion ilz disent que Dieu né fait plus de 
miracles, et qu'il n'en est de besoing : ce que 
est faucement dit. Car il en fait tous les jours, 
et si je ne cregnois trop longuement te tenir, 

8. 

je t'en raconttrois beaucoup qui ont esté faictz 
en plusieurs lieux, spécialement entre les mes- 
créans de la foy de Jésuchrist, despuis peu 
de temps en çà : telle que les bons ûdelles 
catholiques tiennent. Et si je ne doute que si 
leur foy estoit vraie, et la nostre faulse, qu'en 
leur mort Dieu ne fist miracle, pour démons- 
trer que leur foy fiist la meilleure et plus par* 
faicte pour nous convertir. Comme ont fait 
noz prédécesseurs, ausquelz plusieurs se sont 
convertir sur le champ. Mais ces villains apos- 
tatz, tous tant qu'ilz ont esté, ny en leur vie 
ny en leur mort ne firent jamais un seul mi- 
racle, sinon péchés énormes et détestables. Qui 
fait grandement présumer contre leur faulse 
foy et doctrine estre toute contraire à celle de 
Jésuchrist, des Apostres, et des sainctz Doc« 
teurs. 

PASQUIN. 

Et de. quelle sorte de g^pjts^ plus focillement 
et légièrement laissent la vraie loy, pour en- 
suivre telz vénérables Évangéliques ? 

PASSEVENT. 

Hz sont la pluspart religieux et religieuses, 
simoniacles, et prestres, contrevenant à leur 
profession et vœu, et autres luxurieux, gour- 
mands, ambitieux, avaricieux, et bancquero- 
tiers, faussaires, patricides, et murtriers et gens 
vicieux, pour plus amplement et libéralement 
pouvoir accomplir leur concupiscence char- 
nelle, et mauvais vouloir. 

PASQUIN. 

Je te demande, Passevent, attendu qu'ilz 
sont telz que tu dis, Apostatz, jetteurs d'habit 
et froc de religion sur le buisson, et des au- 
tres prestres et religieuses pour estre inces- 
teusement mariés et mariées, et accomplir 
leur paillardise, Simoniacles pour vendre leur 
bénéfices, et gaudir dudit argent^ avari- 
cieux pour occuper le bien de l'Église et 
monastères, gourmans et yvrongnes pouç 
manger chair en tout temps, et pour non 
jusner le quaresme et autre temps, et tant 
d'autres meschans gens, desquelz leur vie se- 
roit trop longue à raconter : qui pensent que 
ne faisant nul bien ny pénitence de leurs pé- 
chez estre sauvez ? 

PASSEVENT. 

Ouy : car ilz st ucnnent estre saulvez à la 
persuasion de leur prédicans, qui disent que 
nous serons tous sauvez en la passion de 
nostre Saulveur, et qu'il n'est nécessaire autre 
chose qu'un Credo. 

PASQUIN. 

Hz sont bien loing de leur compte, et bien 
abusez. 

PASSEVENT. 

Plus qu'Mz ne pensent avec leurs sentines 
de toutes erreurs, et leurs énormes et infi« 

nîs péchez, piscine réprobative de toute vertu. 
Et ces grands maux dont ilz sont cause, 
comme ruine de tant de beaux temples et 
monastères, dissolution de tant de beaux col- 
lèges, ruines des hospitaux. Et avoir prohibé 
et renié le Sacrement de confession et ses par- 
ties, d'extrême unction, et finalement le sainct 
Sacrement de Fautel, le purgatoire, et pres- 
ques le baptesme, et toutes leurs sérémonies. 
Et qui dénient la prière et intei^ession des 
Sainctz, la justification, les mérites, et le li- 
béral arbitre, blasphémateurs des Sainctz, 
spécialement de la vierge Marie et de tous 
les ministres de Jésuchrîst. 

PASQUIN. 

Je voy bien évidemment que telle généra- 
tion serpentine (si bien ilz ont régné quelque 
temps), ce néantmoins avecques gros troubles et 
séditions entre eux, elle ira bientost en ruine : 
veu que de tous costez leurs entreprinses con- 
tre Dieu et son Église, vont toutes à néant, et 
en fumée avecques tous autres hérétiques : 
moiennant l'aide de Dieu, auquel j'espère 
qu'il le fera. 

PASSEVENT. 

Pour mettre an à mon dire pour le présent 
avec toy : qu'ilz ont régné quelque temps, je 
n'appelle pas régner, un qui est toujours en 
guerre en soymesmes, comme sont telle ca- 
naille, les uns Anabaptistes, les autres Suia- 
glistes, les autres Luthériens, les autres Mé- 

lanthonistes, les autres Calvinistes et les autres 
Zébédéistes : les autres Libertins, et la plu- 
part de tous Âthéistes et sans Dieu, comme se 
voit au vivre commun du monde, que depuis 
que telle brigandaille s'est levée, les espritz 
se sont addonnez à faire faulses monnoies, 
rongner icelles, faire sacrilèges, et affronte- 
mens: brief tout vice et simulation a. abondé 
sans crainte ny de Dieu, ny du monde, qui 
démonstre bien l'ire devine estre desploiée. Et 
pource nostre devoir est de prier Dieu, qui luy 
plaise donner la paix et union entre les princes 
Chrestiens, à fin de mettre chacun en son pals 
tel ordre, que telles assemblées, et congréga- 
tions secrettes de telz Libertins (ennemis de 
toute Seigneurie et Echonomie), soient aba- 
tues : et puis tous ensemble mettre à feu et 
à sang telle secte de Bannis, et pleins de tous 
vices, à l'honneur de Dieu et triumphe de son 
Église. Amen. 



TABLE DES MATIÈRES 



ÀckaliAibUc, Beigmiir 
du Plexi. pagK 37. 
Tient bomau 11 Lao- 
Mme pour Viret, Bèw 
et ftiiircs, 84" 

ÀmoÊUâ, diacre de Laa« 
sanse, 37, 76, 

Baptesme (cérémonies do)» 
10. 

Baulardtt (Dominique), 
dit Dominique Brodeur, 
57, 84, 85, 

Beato Conte, seigneur de 
Metz en Savoye : ses 
miracles, 47, 48, 

Bèie (Théodore de), lec- 
teur en Grec i Lau- 
sanne, 37, 54, 55. 
Ktmt prieur de Longm- 
meau et d^aittours, 56. 
Vend atg béaéioes ar^ 
gent content, 5€, Bien 
visitoit les conmaires, 
57, Lève du bordeau la 
belle Candide, 57. Ses 
épigrammes ea foreur de 



la belle Candide, qu'il 
devoit plutôt nommer 
vieilU midromille, 58. 
Son livre de Benoist 
Passevent contre mon- 
sieur Liset, 57, 58, 5ç. 
Son mariage avec Can- 
dide, 55, 58. Est le 
premier i battre le pavé 
pour persécuter les gens 
de bien, 5o. Engrossit 
sa chambrière^ et fisict 

Krdre la créature sans 
ptesme, 42. 

Biens des Églises, 91. 

Bourse des pamnres, 10, 
16, ai, 

Calvin (Jean)« gros pail- 
lard de r^itt de Ge- 
nève, 4. Sa vie, 6. Com- 
ment il s'en alla de la 
Chrestienté , /5. Ses 
amours avec une non- 
nain, 6. Il Tengrossit, et 
la dmine en mariage A 
monsieur de Rocayrols, 
jadis chanoine d Albi 



Table des Matières 



95 



qui prend la vache et le 
veau, 6. Veut enchar- 
bonner la Charbonnière, 
i3. Ses tournées en 
Chrestienté, 74. Sa sœur 
trouvée en adultère, 34* 
Sa cnpSdité, 7-?* 

Candide (La belle), mat- 
tresse de Théodore de 
Bèze, 56, 57y 58. 

Cathalogue des Évangé- 
liques, 36, - 

Causse (Barthélémy), an- 
cien cordelier, 77. En- 
lève une nonnain de 
Vabbaye de Millau, 78, 
y g. Est reçu à bras ou- 
verts par Calvin, 7p. 
Sa nonnain lui gaigne 
la vie par hault et par 
bas, ^0. Est diacre à 
Vanche, puis ministre 
de Lucen, 80, Son livre 
contre le Bouclier de 
la Foy, 81, 

Cène (cérémonies de la). 
74, 7-5. 

Charbonnière (La), jeune 
nonnain de Millau en 
Rouerffue^ r3, Calvin 
veut l^nlever au Char- 
bonnier, i3^ 14. 

Claude, jadis curé d*Y- 
vian, 37, 81, 

Claude JJ>unt), nom pris 
par Candide, devenue 
femme de Théodore de 
Bèice, 5g, 60, 

Consistoire : ce que c'est, 
2g. 

Cordier (Mathurin), prin- 



cipal du collège, jadis 
prestre en l'égUse Bon- 
nés nouvelles de Rouen, 
37, 62, Est allé i l'E- 
vangile avecques trois 
nepveux et une niepce 
(les nepveùx à ses tiré- 
resj, 02, 63. Ce qui 
arnve à la chambrière 
du collège, 64, 65, 

Costumes des prédicaas, 3, 

Couillaudii surnom donné 
à Villaris par les gau- 
disseurs de Lausanne, 
77' 

Diacres, leur office, 68, 

75. 

Divorce et séparation de 
mariage, 52, 53, 

Élection d'ofiSces , 6g, 
70, 

Eustace, leaeur es Arts, 
37, 6t, 

Farel, gros paillard de 
TEgllse de Neufchastel, 
4, 35, 36. Ce qu'en 
dit Erasme, 36. 

Flagni£n (grand Jean), 
J^.Batteiir de p^vé; 36. 

Geoffroy, Hbraire de Lau- 
sanne, 6j. 

Huleu, bordetu public de 
Paris, 57. Théodore de 
Bèze en lève la belle 
Candide, 57, 58, 

/mffrtmetfr» pour tes Êraa.- 
géfiques : au nombre d« 
six pour le moins à Ge- 
nève, à deux ou trois 
I presses chascun, 21, 



96 



Table des Matières 



Joachim, ministre de Tho- 
non : engrossit sa cham- 
brière, 8S. 

Ungière (la belle), 33. 

Livres des Évangéliques : 
comment ils pénètrent 
en Chrestienté, 20, 21, 

Magdaleine Gabelle), 33. 

Malingre (Thomas), ^7. 

Marguerite de Lorraine 
(la belle), 3o. Son por- 
trait, 3i, 

Mariages t jo. 

Merlin, lecteur en Hé- 
brieu, 37. 

Messe (plaisanteries sur 
la), 25. 

Métiers : sont libres chez 
les Evangéliques, 48. 

Ministres et Prédicans : 
leorofiQce, 6g. 

Miracles faictz à la grosse 
confusion des hérétiques. 
87. 

Nonnains, 6, 7, 8, 13, 
78. 

OblieSy 74. 

Oscula (Maistre d'K so- 
briquet donné à Théo- 
dore de Bèze, 58, 5g, 
60, 66. 

Paillards de l'Église des 



Évangétiqoes : Calvin, 
Fard, Viret, etc., ^, 
Vont à cheval dedans et 
dehors, 4, 3. Pourquoy 
ils sont tous maigres, 
blesmes et dé&ictz, 8. 
Pis que muletz ou asnes 
desbastez, 72, • 

Rubite (Jehan), grand 
Théologien de Lausanne, 
37, 5i, Ce qu'il fait en 
chaire, 5/, 

Stigneurs de Genève : ont 
tout happé des biens et 
revenus des églises, 21, 
22, Maintiennent les 
prédicans en leurs mes- 
chancetés, 23y 87, 

Sépultures i 72. 

Sermons des Évangéli- 
ques, 16. 

Signe de la croix: mo- 
Querie d'un hérétique, 
8g. 

Vailler (Jacques), prê- 
cheur, 36. 

Villaris (François), diacre 
de Lausanne, 37, 76. 

Viret (Pierre) ^ gros pail- 
lard de r Eglise de Lau- 
sanne, 4, 36. Son livre 
de la Notomie de la 
messe, 24. Sa vie, 38 
à 44» 






r * 



Passevcnt 

Réspondant à Pasquin Romain 



De la vie de ceux qui sont alle^ demou- 
rer à Genève, et se disent vivre selon 
la réformation de l'Évangile : faict en 
forme de Dialogue. 

Réimprima sur la troisiiiiia lidilion 
(Paris, j.i5'i| 



PARIS 

Isidore LISEUX, 5. 'Sjic Scribe 

tS-jS 



.',,' 



PETITE COLLECTION IN-i8 ELZÉVIRIEN 

Papier de Hollande, titres en rouge et noir 



ULRICH DE HUTTEN. 
Juliits. Dialogue entre 
Saint Pierre et le Pape 
Jules II à la porte du 
Paradis 3 fr. 5o 

HENRI ESTIENNE. La 
Foire de Francfort [Ex- 

. position universelle et per- 
manente au XVI» siècle]. . 

4fr. 

JOACHIM DU BELLAY. 
Divers Jeux rustiques, et 
autres Œuvres poétiques 



LUTHER. La Conférence 
entre Luther et le Diable 
au sujet de la Messe. 4 fr. 

THÉODORE DE BÈZE. 
Epitre de Maître Benoît 
Passavant, ... 3 fr. 5o 

PASSEVENT PARISIEN. 

3 fr. 5o 

LA MOTHE LE VAYER. 
Hexaméron rustique. . . 

3 fr. 5o 

LA MOTHE LE VAYER. 
Soliloques sceptiques. 



3 fr. .^o I 2 fr. 5o 

Sous PRESSE : Arminius, par Ulrich de Hutten, — 

Anti-Cotton, etc. 



RAPPORT SUR LA BIBLIOGRAPHIE, présenté à la 
Convention nationale, par Grégoire, Lvêque constitu- i 
tionnel de Blois, petit in-Hvo. 2 fr. do 

U ANCIENNE JONCTION DE L'ANGLETERRE A LA 
FRANCE, ou le Détroit de Calais, par Nicolas Des- ■ 
MARKTS, de l'Académie des Sciences. In- 18 Jésus. 3 fr. 

DE LA 

' D t:M N ! A l.i 11- 

et des animaux 
INCUBES ET SUCCUBES 

Par le R P- Louis Marie Sinistrari d'Ameno, de l'Ordre ' 
des Mineurs Réformés de Saint-François 

(17e siècle) ; 

OUVRAGE INÉDIT, PUBLIÉ D' APRÈS LE MANUSCRIT ORIGINAL 
ET TRADUIT DU LATIN PAR ISIDORE LiSEUX 

Un beau volume petit in-SvOj papier de Hnllar , 
titre en, rouge et nair, tiré à 5g8 exemplaires numc - 
rotés (Épuisé) i? tr. 

„ Pariî». — Typographie Motteroz, 3i, rue du Dragon. 



